COVID-19ak 431 kutsatze berri erregistratu ditu azken orduetan EAEn\nCovid-19ari dagokionez 6.566 PCR proba egin ziren atzo eta haietatik 342 positiboak izan ziren Eusko Jaurlaritzaren Osasun Sailaren arabera.\nLurraldeen arabera: 43 Araban, 248 Bizkaian, 50 Gipuzkoan, eta kasu bat Euskaditik kanpo bizi diren pertsonan.\nBestalde, ostiraletik 1.359 PCR egin dira Donostiako Ramuntxo Berri tabernarekin lotutako baheketa lanetan. 3 kasu positibo antzeman dira orain arte. Gaur, uztailaren 26tik abuztuaren 3ra bitartean tabernan egon diren 72 pertsona eskatu dute PCR proba egitea Okendoko Kultur Etxean.\nAguraingo Kokolo tabernako bezeroen artean egiten ari diren baheketari dagokionez, orain arte 113 PCR egin dira, eta bi kasu positibo daude.\nBestalde, Galdakaoko anbulatorioan, Muguru tabernarekin lotutako baheketa lanetan, 503 PCR egin ziren atzo (emaitzak ez daude oraindik). Uztailaren 27tik abuztuaren 4ra bitartean taberna horretan egon diren 552 pertsona daude deituta gaur.


Hiztegiak eta Corpusak - Euskaltzaindia\n|| Azpiadiera marka\nKl. Klasea (taxonomian)\nEsr. zah. Esaera zaharra\nFam. Familia (taxonomian)\nFil. Filuma (taxonomian)\ng.er. Gutxi erabilia\ng.g.er. Gaur gutxi erabilia\nIrud. Irudizko erabilera\nOrd. Ordena (taxonomian)\npl. hurb. Plural hurbila\npred. Predikatu osagarria\nsp. Espeziea (taxonomian)\nSubfam. Subfamilia (taxonomian)\nSubkl. Subklasea (taxonomian)\nSubord. Subordena (taxonomian)\nsubvar. Subbarietatea (taxonomian)\nSuperfam. Superfamilia (taxonomian)\nvar. Barietatea (taxonomian)\nEuskaltzaindiaren Hiztegia. Argibideak\nEuskaltzaindiaren Hiztegiaren xedea euskarazko hitzak txukun erabiltzen laguntzea da. Horretarako, hitzen adierak argitzen ditu definizioen bidez, baina, hori ez baita aski, beste argitasun asko ere ematen ditu: kategoria gramatikalak, aditzen erregimenak, euskalki- eta garai-markak, espezialitate-markak, erregistroak, izaki bizidunen izen zientifikoak, eta, gaur egungo hiztegi bati dagokionez, baita adibideak ere. Hauek garrantzi handia dute, hain zuzen ere, erabilera egokia adierazteko baliabiderik argigarrienak direlako. Guztiak dira benetako erabileratik, corpusetatik, jasoak eta ez asmatuak.\nHiztegi honetan, hitz bat eta harekin loturiko forma konposatuak eta esapideak sarrera bakarrean bildu dira. Adibidez, ogi hitzari eta haren konposatuei honako artikulu hau dagokie:\nHitzaren forma arautua edo lema sarrera buruan ageri da letra lodiz. Hitzaren adiera bakoitzak aurretik zenbaki bat du. Adibide honetan, bost adiera bereizi dira. Zenbakiaren ondoren, kategoria gramatikalaren laburdura dator eta jarraian, letra arruntez, definizioa. Irakurleak, hor, hitzaren adiera aurkituko du eta ez informazio entziklopedikoa. Esate baterako, ogiaren kasuan, ez dira okintzaren ikuspegitik eman litezkeen hainbat xehetasun ematen, hizkuntzaren ikuspegitik adiera zehazteko behar diren argibideak baizik.\nKasu batzuetan, definiziotik zertxobait saihesten den ñabarduraren bat duen adibidea || ikurraren ondoren jartzen da. Goiko adibidean, 3. adieran, gari irinez egin ordez, garagar irinez egiten den ogia aipatzen duen adibide bat dago horrela markatua. Definizioaren ostean, adibideak datoz, letra etzanez idatziak. Adibideok corpusetan jasota dauden benetako testu-zatiak dira eta hitzaren erabilerari buruzko argitasunak ematen dituzte.\nZenbait sarrera edo adieratan, euskalki marka ageri da, jatorria adierazteko eta usuenik nongo hiztunek erabiltzen duten esateko. Adibidean, 5. adierak Batez ere Ipar. marka du, batez ere Iparraldeko testuetan ageri ohi delako ogi hitza adiera horrekin, baina Hegoaldean ere arrunta da, adibidez, ogi-irin esatea garia ehoz egindako irinari. Ostera, 2. adierako Ogi bihotza adibideak Ipar. marka du eta, ondoren, ogi mamia azalpen gisa, Iparraldeko euskalkiak erabiltzen ez dituzten hiztunei lagungarri gertatuko zaielakoan.\nAdibideen artean, esaera zaharrak ematen dira askotan, euskararen arimaren osagai garrantzitsuak direlako. Horiek (esr. zah.) marka daramate.\nIzaki bizidunen izenei dagozkien sarrerek edo azpisarrerek parentesi artean izen zientifikoa dute, adibidez, ogi zuhaitz, ogi-zuhaitz azpisarreran, Artocarpus communis, horixe delako adiera zehazteko erarik egokiena.\nForma bera izan arren jatorri berekoak ez diren homonimoak artikulu banatan emanda daude, zenbakizko goi-indize batez markaturik. Adibidez: arte1, arte2, arte3, arte4. Batzuetan, forma eta jatorri berekoak izanik ere, adieren artean jauzi handia dagoenean, artikulu banatan eman dira hitz batzuk, erabiltzailearentzat erosoago gerta dadin. Adibidez: astindu1 (aditza), astindu2 (izena), sare1 (izena), sare2 (adjektiboa).\nMarratxoaren erabilera Euskaltzaindiaren Hiztegian\nBi sail nagusi bereizten dira:\na) Sarreretan eta azpisarretan:\nMarratxoaren erabileraren arauak zilegitzat jotzen dituen idazkera guztiak jasotzen dira; hala, formaren atal bat aukerakoa denean, bi formak ematen dira zehazki. Adibidez: gernu debeku, gernu-debeku; izerdi lika, izerdi-lika.\nForma bakarra baldin bada onartua, horixe adierazten da. Adibidez, luze-labur, maite-damu…; lur eman, mahats zimur…\nb) Definizio, definitzaile eta adibideetan, marratxoa erabiltzea aukerakoa denetan, batzuetan ipini da eta beste batzuetan ez.\nHitzen egokitasunari buruzko informazioa\nKomunikazio-egoera bakoitzean hizkuntza egoki erabiltzeak hitzak arretaz aukeratzea eskatzen du. Hiztegi honetan, sarri aurkituko ditu erabiltzaileak hitzak egoki erabiltzeko oharrak, hala nola:\nForma bat ez erabiltzeko gomendioa. Hiztegi Batuan e. marka zeramaten hitzek Euskaltzaindiaren Hiztegian forma hori ez erabiltzeko eta beste forma bat erabiltzeko dioen ohar bat dute. Adibidez:\nHiztegi Batuan h. marka zuten hitz batzuek, beste bat hobesteko; hemen, beste hitz hori definitzaile gisa dutela agertzen dira eta gehienetan adibiderik gabe (hau sistematikoa ez bada ere). Adibidez:\nErregistro jakinetan, hau da, egoera, asmo edo gai jakinetan, soilik erabiltzekoak diren hitzak markaturik agertzen dira (ikus laburduren zerrenda).\nHorien artean, arreta berezia merezi dute Lgart. marka daramaten hitz batzuek, gizatalde batzuentzat iraingarriak gerta litezkeelako. Adibidez:\nGaur egun zaharkiturik geratu diren hitzak edo gutxi erabiltzen direnak Zah. eta g.g.er. markekin jaso dira. Adibidez:\nJakite-arloari buruzko informazioa\nHainbat hitzen sarreretan espezialitate-markak aurkituko ditu hiztegiaren erabiltzaileak. Kasu honetan, argitu nahi dugu, marka horiek hitza hizkuntza arruntera igaro ez den neurrian bakarrik jarri direla. Hitz bat, espezialitate jakin batekoa izanik ere, eguneroko hizkuntzan erabiltzen baldin bada, sarrera horrek ez du markarik izango, gehienetan. Adibidez:\nEzagutzen ez den hitz baten esanahia jakiteko\nDemagun artikulu bat irakurtzen ari zarela eta ezagutzen ez duzun hitz batekin topo egiten duzula. Artikuluaren pasarteak hau dio:\ngazta egiteko erabiltzen den legarra garrantzi handikoa da\nEsaldia ez duzu ulertzen, ez dakizulako zer den legarra edo hitz horrek zure ustez esan nahi duenarekin esaldiak ez lukeelako zentzurik. Hiztegiak lagunduko dizu.\nEuskaltzaindiaren webguneko orri nagusian dagoen bilatzailean (edo Euskaltzaindia>Hizkuntza-baliabideak>Euskaltzaindiaren Hiztegia bideari jarraituz aurkituko duzunean) hitz hori, horrelaxe, osorik, legarra jartzen baduzu eta bilatzeko eskatu, ez duzu aurkituko, hitz horren bukaerako a ez delako a itsatsia. Hiztegiko sarrerak lemak dira, esaldietan hitzek morfosintaxiaren arabera hartzen dituzten atzizkirik gabeko formak. Hortaz, legar galdetu beharko duzu.\nGaldera hori egiten duzunean:\nErantzun hau jasoko duzu:\nHiru erantzun jaso dituzu, legarformari dagozkionak. Forma berekoak izan arren, hiru sarrera dira. Behin baino gehiagotan gertatzen da hori. Forma bera izan arren jatorri desberdineko hitzak izaten dira. Adibidez, baso (oihana) eta baso (edalontzia). Galdera egitera ekarri zaituen esaldian legar1 eta legar2 hitzen adierek ez dute zentzurik, baina legar3 hitzak bai, gatzagia gaztak egiteko erabiltzen baita.\nGatzagia zer den ez badakizu, erantzuna hiztegian duzu:\nlegar3 sarrerak definizioaz gainera bi marka ditu: iz. eta Bizk. Lehenbizikoa kategoria da, izena, eta bigarrena euskalki-marka, bizkaiera. Horrek adierazten du forma hori bizkaieraz erabiltzen dela.\nHitzaren forma arautua eta antzekoak\nBatzuetan erabiltzaileak kontsulta egiteko ez du erabiltzen hitzaren forma arautua, ez duelako ezagutzen edo gaizki tekleatu duelako. Kasu askotan hiztegia gai izango da, hurbilketaz, zer forma arautu erabili behar zen igartzeko eta erantzun egokia emango du, esate baterako, zergatik galdetu beharrean zergaitik galdetuta ere zergatik hitzaren sarrera aurkituko du erabiltzaileak. Era berean, garrantzi arautuaren ordez garrantzia galdetzen duenari forma arautuari dagokion sarrera agertuko zaio.\nHiztegia alfabetoaren hurrenkeran aztertu\nAukera hau erabili nahi izanez gero, urrats hauek egin behar dira:\n1 Webgunearen orrialde nagusian HIZKUNTZA-BALIABIDEAK > Euskaltzaindiaren Hiztegia hautatu.\n2 Hor Letraka ireki eta nahi den letra zabaldu.\nOrain arte aipatu diren bilaketak sarreraren araberakoak izan dira. Egin daitezke beste era bateko bilaketak ere:\nAdibidez, sasi hasiera duten hitzak: sasi sarrera sasi-igel eta sai-txori azpisarrerekin, sasiakazia, sasiama, sasiarte, sasidi, etab.\nAdibidez, kizun amaiera duten hitzak: adierazkizun, agerkizun, aitorkizun, etab.\nAdibidez, altxor hitza daukaten adibideak. Era honetan altxor sarreran dauden adibideez gain beste sarrera batzuetan daudenak ere ikus daitezke, flysch edo garestitxo sarreretan daudenak, esate baterako:\nAxularren hizkuntza altxor bikaina da euskaldun guztiontzat.\nGipuzkoako kostaldeko itsaslabarrek gordetzen dituzten altxor preziatuak dira flyschak\nAltxor preziatutzat zuen, baina, aldi berean, garestitxo ordaindua.\nAdibidez, definizioetan mineral hitza duten sarrera guztiak eskura daitezke: anfibol, atakamita, augita, axinita, etab.\nAdibidez, genero jakin batekoak diren bizidunei dagozkien sarrera guztiak bilatzeko, esate baterako quercus generokoak: abaritz, ametz, arte, artelatz, erkametz, haritz, haritz gorri.\nArgi eduki behar da, hasteko, erreferentziak ez dituztela lotzen nahi eta nahi ez sinonimoak diren hitzak. Izan ere, adiera bera duten hitzak ere askotan ez daitezke ordezka testuinguru batean, erregistroagatik, euskalkiagatik edo erabilera aldetik duten ñabarduraren batengatik. Beharrezkoa da beti erreferentzia bidez loturik dauden hitzen definizioak, markak, erabilera oharrak eta adibideak konparatzea xehetasunak argitzeko. Erreferentzietan klik eginez gero, dagozkien sarreretara joango zara.\nAdibidez, erreferentzietan haga hitza bilatzen badugu makila sarrerara iritsiko zara. Erlazioa argitzeko bi sarrerak alderatuko ditugu:\nZein da bi hitz horien arteko erlazioa? makila hitzak adiera bakarra du eta, aldiz, haga hitzak hiru adiera ditu, eta bi hitzen adiera guztiak zurezko piezenak dira baina piezen erabilerak eta beraz hitzenak desberdinak dira.\nAdibidez, zapaldu galdetuz gero zapaldu zapal/zapaldu zapaltzen; zapalda; zapaldi; zapatu1, zapa, zapatzen eta zapatu2 sarrerak agertuko dira.\n2 Hor Bilaketa konbinatuak ireki, konbinatu nahi diren ezaugarriak hautatu eta bilaketa agindu. Zehaztu daiteke ezaugarri bakarra edo gehiago aldi berean.\nEsate baterako, bizkaiera marka duten adberbioak eskatzen baditugu abespeluan, aida batean, ailagina, akaburengoan, etab. agertuko zaizkigu.\nHiztegi sorta honetan, euskal lexikografiaren historiako zenbait hiztegi eskaintzen dira PDF formatuan, horien artean, mugarria izan den R. M. Azkueren Diccionario vasco-español-francés lan mardula. Guztietan bilaketak egiteko aukera izango du erabiltzaileak.\nVoces bascongadas: diferenciales de Bizcaya, Guipuzcoa y Navarra con la distinción que las usa cada nación, anotadas con sus letras iniciales, B, G, N, y quando es común a todas precede una C\nDiccionario vasco-español-francés (A-Z bilaketak egiteko indexatua)\nZortzi urte arteko ikastola hiztegia\nAita Lhande-ren hiztegia)\nOnomastika batzordearen bilera, bideo-hitzaldiz\n-tzera/-tzen geratu, gelditu, ausartu\nEgoki egina al da ondorengo adibideokin egin dugun "zuzen/oker" sailkapena?\nArotxanean geratu ginen afaltzera (oker)\nArotxanean geratu ginen afaltzen (zuzen)\nArotxanean sartu ginen afaltzera (zuzen)\nArotxanera sartu ginen afaltzera (zuzen)\nBestalde, nola da hurrengoa:\nIkustera/ikusten ausartu naiz?\nZein da ebatu aditzaren erregimena?\nEuskaltzaindiaren Mendeurrena - amaierako ekitaldia\nEuskaltzaindiaren Mendeurrena - laburpena\nEuskaltzaindia: egunak eta lanak


Batasunerako bide hauskorra - Mundua - Berria\nBatasunerako bide hauskorra\nCUP A-9rako akordiorako oinarri batean nahasi du Homsek.\nERC eta ICV-EUiA, hauteskunde eske\nAra és l'hora-k bete egin zuen Bartzelonako Katalunia plaza igandean, A-9rako kanpainaren ekitaldi nagusian. TONI GARRIGA / EFE\nKatalunian arrakalak itxi eta indar subiranisten batasuna berregiteko saioak egin dituzte, Artur Masek azaroaren 9ko galdeketa alderdiekin hitzartu bezala egitea baztertu —Espainiako Auzitegi Konstituzionalaren debekuagatik— eta egun bererako kontsulta alternatibo batera deitu zuenetik. A-9a «bermatzeko» izan dira oraingoz hurbiltzeak, baina deialdi berria ez dela berez galdeketa baterakoa argudiatu, eta, bozak aurreratzeko, hiru puntuko agiri bat prestatu zuten atzo ERCk eta ICV-EUiAk, zenbait iturriren arabera. CUP ere bileran izan zen, eta agiria ez zuen itxitzat jo.\nCUPekin «akordiorako oinarri tekniko bat» lortu dutela aurreratu zuen atzo Francesc Homs Generalitateko bozeramaileak —CUPek gezurtatu egin zuen gero—, eta horrek ondoeza eragin du A-9ra bitarte CiUren bidelagun behar luketen alderdietan. Batasuna berregiteko bide hauskorrean beste arrakala bat izan zen. Alde biko bilera askoren ostean, arratsean parlamentuan bildu ziren ERC, ICV-EUiA eta CUP, eta, A-9a «duintzeko» bideak aztertzeaz gain, gobernuaren jarrera gaitzesteko idatzi bat egin zuten.\nAra és l'hora-k, Bartzelonako Katalunia plazan igandean egindako ekitaldian, babesa agertu zion A-9rako deialdi berriari, baina bi baldintza jarri zizkien independentziarako bidea sustatu duten alderdiei eta Artur Masi: alderdi interesen gainetik batasuna berreskuratzea eta herri galdeketaren ostean hauteskunde plebiszitarioak egitea, hiru hilabete igaro baino lehen. ANC Biltzar Nazional Katalanak eta Omnium Culturalek ez zuten eskatu zerrenda bateraturik kanpainako ekitaldi nagusian.\nCUP bihurtu da, hiru diputatu soilekin, alderdi subiranisten batasuna berregiteko giltzetako bat. Alde batetik, CiUrekin harreman estuan jarraitu baitu; eta, bestetik, ERC eta ICV-EUiArekin Masen kontsulta «hobetzeko» proposamen bat hitzartu nahian ari baita, CUPek berak A-9ari begira ezarri zituen 11 baldintzetan oinarritua, gero Kataluniako Gobernuari aurkezteko.\nFrancesc Homs Generalitateko eledunak atzo esan zuen CUPekin «akordiorako oinarri bat» lortu zutela, A-9rako «batasun teknikoa» berreskuratzeko. Oposizioko alderdi subiranistek galdeketa babestea litzateke xedea, Masen deialdiarekin kritiko izan arren.\nCUPek azkar batean gezurtatu zuen, agiri batean, alde biko akordiorik egin izana CiUrekin. Proposamena «ERCrekin koordinatua eta ICV-EUiAri irekia» zela argitu zuen ezkerreko alderdiak. Homsen baieztapenaren aurretik, David Fernandez CUPeko buruzagiak azaldu zuen bloke subiranistako alderdiek beren 11 proposamenetatik zortzi onartuak zituztela eta «gutxieneko akordioa» posible ikusten zuela. Galdeketaren saila sortzea baztertu, eta estatuaren debekuaren aurrean atzera pausorik ez ematekotan eta «herriaren mandatuari erantzunez» debekuaren aurrean desobedientzia aldarrikatzen zuten bi puntuak berridaztekotan geratu bide ziren. Gobernuak ere ontzat jo ditu zortzi puntu horiek.\nERCko eledun Anna Simok atzo jakinarazi zuen alderdi errepublikanoa ICV-EUiA eta CUPekin negoziatzen ari zela «oposiziotik» nola «hobetu» A-9rako kontsulta alternatiboa. Ez onartu arren CiUren estrategia, «prozesu parte hartzailea» bultzatzeko prest azaldu zen Simo. Baina argi utzi zuen, adibide gisa, Generalitateak botoa emateko aurreikusi dituen 700 lokalak eskas direla.\nSimonek ez zion atea itxi hauteskunde plebiszitario batzuetan CDCrekin zerrenda bateratu bat osatzeko aukerari, «agindu oso argi bat balego ahalik eta lasterrena independentzia aldarrikatuko lukeen gehiengo parlamentario bat osatzeko». Oriol Junquerasek autonomia eredua amaitutzat jo zuen bezperan.\nERCko eta ICVko buruzagitzek bazkari-bilera egin zuten atzo, A-9 berria duintzeko, eta Junquerasi eta Joan Herrerari «ez sinestekoa» iruditu zitzaien Homsen adierazpena, CUPekin ustez eginiko akordiorako oinarriari buruzkoa. Bi buruzagiek esan zuten Masek ahalik eta lasterrena deitu behar lukeela hauteskundeetara.\nA-9rako deialdi alternatiboarekin batasuna haustea egotzi zion Junquerasek Masi, eta kontsulta berria babesteko Generalitateak CUPen 11 puntuak onartu behar lituzkeela esan zuen: «Hori baino gutxiago, oso, oso gutxi irudituko litzaiguke gobernuaren aldetik».


Tremblois-lès-Carignan - Wikipedia, entziklopedia askea.\nLes Deux-Villes, Matton-et-Clémency, Mogues eta Puilly-et-Charbeaux\n80 (%50.3) 88 (%55.3)\nTremblois-lès-Carignan Frantziako udalerri bat da, Ardenak departamenduan dagoena, Ekialde Handia eskualdean. 2013an 130 biztanle zituen.\n2007an Tremblois-lès-Carignan udalerrian erroldatutako biztanleak 111 ziren. Familiak 50 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 15 seme-alabarik gabeko familiak ziren eta 23 seme-alabak dituzten bikoteak ziren.\n2007an 55 etxebizitza zeuden, 47 familiaren etxebizitza nagusia ziren, 4 bigarren erresidentzia ziren eta 4 hutsik zeuden. 52 etxeak ziren eta 3 apartamentuak ziren. 47 etxebizitza nagusietatik 30 bere jabearen bizilekua ziren, 15 alokairuan okupaturik zeuden eta 2 doan lagata zeuden; 3 etxek bi gela zituzten, 9 etxek hiru zituzten, 10 etxek lau zituzten eta 26 etxek bost zituzten. 28 etxek euren parking plaza propioa zuten azpian. 17 etxetan ibilgailu bat zegoen eta 25 etxetan bat baino gehiago zituzten.\nTremblois-lès-Carignan udalerriko biztanleria-piramidea 2009an .\n2007an lan egiteko adina zuten pertsonak 82 ziren, horien artean 59 aktiboak ziren eta 23 inaktiboak ziren. 59 pertsona aktiboetatik 52 lanean zeuden (33 gizon eta 19 emakume) eta 7 langabezian zeuden (3 gizon eta 4 emakume). 23 pertsona inaktiboetatik 3 erretiraturik zeuden, 6 ikasten zeuden eta 14 "bestelako inaktibo" gisa sailkaturik zeuden.\n2000. urtean Tremblois-lès-Carignan udalerrian 4 nekazaritza-ustiategi zeuden.\nOrriaren azken aldaketa: 10 urtarrila 2022, 18:21.


1. batzarreko ideiak gauzatze aldera\nEkain Arrasaten ekimenak 2. batzar irekia egingo du\nArrasatearraren aurka 13 urte eta erdiko kartzela zigorra eskatzen du fiskaltzak. Horren aurrean, ekimen honek asteartean batzar berri bat egingo du.\n'Ekain Herrian' ekimena abiatu dute\n50 herrikide Ekain Zubizarreta babesteko antolatzen hasi dira\nBatzar irekia egin zuten atzo Kulturaten, eta lantaldeetan aurrera begirako ekitaldiak eta ekimenak zehazten hasi ziren.\n[Testua: Ekain Arrasaten #47akherrian]\nEkain Zubizarretari babesa emateko batzar irekia egingo da\nArrasatear talde bat gara eta herri ekimen bat antolatu nahian ari gara. Ekain Zubizarreta Iribekanpos arrasatearrari sustengua adierazteko batu nahi dugu hastear den epaiketa injustu baten aurrean.\nArrasatearrak dimisioa eman du\nPello Urizarrek EAko idazkari nagusi kargua utzi du\nEusko Alkartasunak horren berri eman du gaur arratsaldean, baina ez du arrazoia zehaztu. Politikari arrasatearrak bihar emango du prentsaurrekoa.\n22:00etan egingo zaie harrera Premin Sanpedro eta Txus Goikoetxeari\nGaur gauean Seber Altuben, senideek azaldu berri digutenez.


newtek / #16 / agenda / IK4-TEKNIKER partaide: Makina-erremintaren Espainiako biurteko azoka, 29.a\nIK4-TEKNIKERek BIEMH azokaren 29. ekitaldian parte hartuko du\nIK4-TEKNIKER erakusketari izango da, aurten ere, BIEMHren hurrengo edizioan. Maiatzaren 30etik ekainaren 4ra izango da Bilbao Exhibition Centren.\n2016an, azokaren gai nagusia fabrikazio adimendunera eta 4.0 industriara bideratuta egongo da, eta erakusgai egongo diren enpresek arlo hauetako soluzio aurreratuak eskainiko dituzte: makina-erreminta, osagaiak eta gehigarriak, prozesuen automatizazioa eta fabrikazioa, metrologia eta kalitate-kontrola, materialak eta zerbitzuak eta gehikuntzako fabrikazioa.\nBere espezialitateko Europako azoka garrantzitsuenetako bat bihurtu da BIEMH, munduko makina-erremintako enpresa nagusiek parte hartzen baitute, produktu espezializatuak, teknologikoki berritzaileak eta balio erantsi handikoak eskainiz.\nAzokari buruz informazio gehiago nahi izanez gero, sakatu hemen


Sauqueville - Wikipedia, entziklopedia askea.\n49° 51′ 21″ N, 1° 04′ 12″ E / 49.8558°N,1.07°E / 49.8558; 1.07Koordenatuak: 49° 51′ 21″ N, 1° 04′ 12″ E / 49.8558°N,1.07°E / 49.8558; 1.07\nAnneville-sur-Scie, Auppegard, Colmesnil-Manneville, Manéhouville, Offranville eta Tourville-sur-Arques\n168 (%48) 177 (%50.6)\nSauqueville Frantziako udalerria da, Itsas Sena departamenduan dagoena, Normandia eskualdean. 2013an 359 biztanle zituen.\n2007an Sauqueville udalerrian erroldatutako biztanleak 359 ziren. Familiak 136 ziren, horien artean 32 pertsona bakarrekoak ziren (16 bakarrik bizi ziren gizonak eta 16 bakarrik bizi ziren emakumeak), 44 seme-alabarik gabeko familiak ziren, 52 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 153 etxebizitza zeuden, 141 familiaren etxebizitza nagusia ziren, 5 bigarren erresidentzia ziren eta 7 hutsik zeuden. 140 etxeak ziren eta 9 apartamentuak ziren. 141 etxebizitza nagusietatik 123 bere jabearen bizilekua ziren, 16 alokairuan okupaturik zeuden eta 2 doan lagata zeuden; 2 etxek gela bat zuten, 8 etxek bi zituzten, 19 etxek hiru zituzten, 32 etxek lau zituzten eta 80 etxek bost zituzten. 101 etxek euren parking plaza propioa zuten azpian. 50 etxetan ibilgailu bat zegoen eta 81 etxetan bat baino gehiago zituzten.\nSauqueville udalerriko biztanleria-piramidea 2009an .\n2007an lan egiteko adina zuten pertsonak 237 ziren, horien artean 174 aktiboak ziren eta 63 inaktiboak ziren. 174 pertsona aktiboetatik 156 lanean zeuden (92 gizon eta 64 emakume) eta 18 langabezian zeuden (10 gizon eta 8 emakume). 63 pertsona inaktiboetatik 24 erretiraturik zeuden, 23 ikasten zeuden eta 16 "bestelako inaktibo" gisa sailkaturik zeuden.\n2009an Sauqueville udalerrian 133 unitate fiskal zeuden, 360 pertsonek osaturik. Pertsona bakoitzeko diru-sarrera fiskalaren mediana urteko 18.774 euro zen.\n2007an zeuden 7 komertzioetatik, 1 erauzte enpresa zen, 3 eraikuntza enpresak ziren, 1 ibilgailuen saltze eta konpontze enpresa zen, 1 ostalaritza eta jatetxe enpresa zen eta 1 finantziazio enpresa zen.\n2000. urtean Sauqueville udalerrian 3 nekazaritza-ustiategi zeuden.\nSaint-Aubin-sur-Scie (1,8 km)\nOffranville (2,3 km)\nManéhouville (2,5 km)\nTourville-sur-Arques (2,6 km)\nColmesnil-Manneville (2,8 km)\nAnneville-sur-Scie (3,2 km)\nBNF: 152752519 (data)


Goizero egin ohi duen bezala, Imdat El Fahri 6:30ean etxetik atera da lanera joateko. Lagunek, adarra jotzeagatik, esaten diote ordu horretan oraindik kaleak jarri gabe daudela, baina berak ondo baino hobeto daki zein garrantzitsua den Galata zubiaren ondoko Haliç plazara lehenbailehen iristea. Plazatik oso gertu Istanbuleko alde asiarrera igarotzeko ontziralekua dago eta lehenengo ferrya 8.00rako abiatzen da. Oso toki estrategikoa da, handik langile eta turista asko pasa behar baitituzte.\nBere lekurik gustukoena plaza erdian agertzen den Attatürk-en eskulturaren azpian da. Aberriaren aitaren babesean, alfonbra gorri txiki baten gainean jartzen du etxeko baskula eta zain egoten da norbait bere burua pisatzeko agertu arte.\nPlazatik lanera bidean igarotzen diren beharginek zabaldutako ospe onari esker, Imdatek daukan bezeria finkoa, egunetik egunera, handitzen doa. Egunero 7:45ean, esaterako, alfonbra gorritik pasatzen da Fhati, “simit” saltzaile lodikotea, zeini baskulatik jaisterakoan aurpegia alaitzen zaion: “gaur ere gramo batzuk galdu ditut...”\n7:55ean Farah lore saltzailearen txanda da. Baskulara igotzerakoan ikara aurpegia, berehala pozezko bihurtzen da; eta kontent jarraitzen du lanera.\nTuristen artean ere arrakasta izaten du. Hasieran, hauek lanbidearen bitxikeriak erakarrita hurbiltzen dira. Gero, euren pisua neurtutakoan, poz-pozik jarraitzen diote turista ibilbideari.\nBestalde, bere gremioko plazan bertan lan egiten duten beste bi langileek ez dute ulertzen El Fhari-ren arrakastaren sekretua zein den, eta, inbidiaz, galdetzen diotenean, erantzuna beti berdina izaten da: “Bezeroari eman behar zaio bezeroak berak nahi duena.”\nGaur, Imdat geratua da lagunekin afaltzeko. Lagun baten 40. urtebetetzea da eta ospakizun berezi horretarako jende asko dago gonbidatuta.\nAfari ordua iritsi da eta aipatutako lagun horren etxea lepo dago; gonbidatuen artean neska polit bat ezagutu du Imdat-ek eta denbora luzea pasa du berarekin hizketan. Oso ospakizun berezia denez, ez da ezeren faltarik izan: nahi adina janari eta edari.\nHurrengo egunean El Fhari oso sentsazio arraro duela esnatu da betiko orduan. Bart gehiegitxo jan du eta betekada sentsazioarekin jarraitzen du. Gainera oso lo gutxi egin du. Komunean sartu eta ispilu aurrean mingainari begiratu dio. Horrela dabilela, ispiluaren bestaldean, zeharka, bere lan tresnari erreparatu eta orain arte inoiz izan ez duen tentazioak asaldatu du. Bira eman du eta egunero egiten duen bezala, baskula hartu eta trukatu egin du. Gero, urduri, lurrean utzi du eta, begiak itxita, baskula zapaldu du. Hauek ireki baino lehenago, gauean ezagutu duen neskaren irudia etorri zaio burura...\nGaur Inmad El Fahri ez da 6:30ean etxetik atera lanera joateko. Baskula besapean daramala, beranduago, Taksim bigarren eskuko salmenta plazara abiatu da.


Santa eskean aterako dira herritarrak - Tolosaldea - Tolosaldeko ataria\nSanta eskean aterako dira herritarrak\nTolosaldeko Ataria 2020-01-29 11:00\nOhi bezala Santa Ageda bezpera kantuan ospatuko dute eskualdeko hainbat herritan.\nKopla zaharrak dioenez Santa Ageda bezpera da Euskal Herriko eguna. Etxe guztiak kantuz pozteko aukeratu deguna ere esaten du kantuak eta eskualdean bertan herri bat baino gehiagotan jarraituko dute usadioa. Makila eskutan hartu eta santa eskean ariko dira otsailaren 4an besteak beste, Alegian, Ikaztegietan, Berastegin, Anoetan, Bidania-Goiatzen, Amasa-Villabonan eta Ibarran.\nBerastegiko kantu eskea berezia izango da. Izan ere, iaz egin moduan, Harituz Tolosaldeko Bertsozale Taldearen laguntza izango dute. Berastegin jada Santa Ageda bezperan kantuan ateratzeko ohitura galdu zela ikusita, pasa den urtean Harituzen laguntza izan zuten eta egun osoko festatxoa egin zuten. Aurten ere bertsoz jantziko dute eguna. Santa Ageda bezperan, otsailaren 4an, elkartuko dira Ategin eta taldea osatutakoan aterako dira kantuan, eta horretarako Oihana Iguaranen eta herriko Iñigo Gorostarzu Etxorde bertsolarien laguntza izango dute.\nIbarran ere aterako dira Hauspoa elkarteak antolatuta. Izaskungo izen bereko jatetxeko aparkalekutik abiatuta hasiko dira santa eskean 19:00etan. Ibarrako plazan elkartuko dira 18:30ean, Izaskunera igotzeko.\nAlegian 11:30ean herri eskolako haurrak aterako dira eskolan bertan eta plazan kantatu, eta 19:00etan Txintxarri abesbatzaren txanda izango da. Ikaztegietan 15:30ean aterako dira eskolatik herrian zehar aritzeko. Anoetan ere 15:30ean aterako dira, baserriz baserri ibiliko dira, eta 18:00etan plazan geldituko dira herriko kaleetan abesteko. Bidania-Goiatzen ere ez dute hutsik egingo. 17:30ean bilduko dira frontoian eta etxez etxe ariko dira. Kantuan ibili ondoren izena eman dutenek afaltzera joango dira. Amasa-Villabonan ere arratsaldez aterako dira herritarrak; 18:30ean bilduko dira kultur etxean kantatzera ateratzeko.\nGizartea Alegia Amasa-Villabona Anoeta Berastegi Bidania-Goiatz Ibarra


HasieraTURKEYAnatoliako hego-ekialdeko eskualdea21 DiyarbakirDiyarbakır Intercity Bus Terminal Sarrera arazoa konpondu da\n30 / 09 / 2019 Levent Elmastaş 21 Diyarbakir, Anatoliako hego-ekialdeko eskualdea, GENERAL, HIGHWAY, Pneumatikoen gurpileko sistemak, TURKEY 0\nDiarbakir hiriarteko autobus terminalen arazoa konpontzen ari da\nGobernadore Diyarbakir eta Diyarbakir V.Hasan Basri Guzeloglu metropoli alkatea, Diyarbakir Intercity Bus Terminal Operations (DTITI), hau da, trafiko arauak urratzen dituela aurreikusita, berrantolatuko dira eta sarrerak publikoak balioko duela adierazi du.\nDiyarbakır Metropolitan Udalerriak, herritarren kexei eta eskaerei garrantzi handia ematen die eta denbora alferrik galtzen ez duten konponbideak sortzen ditu, Diyarbakır Intercity Bus Terminal Enterprises enpresaren (DİŞTİ) sarrera berritzen ari da, hau da, trafiko arauekin kontraesanean aurreikusitakoa eta istripuak eragiten dituena. Güzeloğlu jaunak, herritarren kexen inguruan bildu zen departamentuko arduradunekin, Hasan Basri Güzeloğlu jauna, Diyarbakır gobernadorea eta Diyarbakır alkatea eman zituen DİŞTİko sarrera berriro planifikatzeko eta beharrezko moldaketak egiteko. Plangintza jarraituz, Diyarbakir Metropolitan Udalerriko Bideen Mantentze eta Azpiegituren Koordinazio Saileko taldeek ekin zioten lanari. Lana eremuan egingo da, probintziako poliziako buruzagi izendatu berri den Şükrü Yaman Guzeloglu jaunarekin. Egin beharreko lanaren inguruko adierazpena egin du.\nHerritarrek Diyarbakır Governorate-k eta Metropolitan Udalerriak itxaroten eta helarazi zizkieten arazoak konpontzeko proiektuak abiarazi zituela adierazi zuen, Güzeloğlu jaunak esan zuen. Uste dugu konponbideak sortzen ditugula herritarrei helarazitako arazoen esparruan. Autobus geltokiaren aurrean konexio errepidean arazo oso garrantzitsua zegoen. Autobus geltokira zuzeneko sarbidea eragozten zuen arazoa, gure herritarrek sarrera eta irteera zailtzen zuten, eta denek jakin zuten moduan, trafiko arauei, arriskuari eta eragozpenei buruzko itzulera deserosoa sortu zen. Herritarrek helarazi zidaten gai hau. Berehala argibide eman diogu auziari irtenbidea emateko Metropoliten Udalari dagokion sailari. Gaur egun ekoitzitako proiektuarekin, proiektu bat gauzatuko dugu, zirkulazio arauei dagokionez, sarbidea errazten duena eta gaur egun hasitako lanekin erosotasuna eskaintzen duena. Gaur begiratzen dugunean, gure proiektuak ez du autobus terminalera sarbide zuzena. Gure etengabeko konexioak konexiorik ez duenez, sarbidea atzera buelta bat da, trafiko arauen aurkakoa. "\nIraganean bizitza eta ondasun galerak eta zirkulazio istripu ugari egon direla azpimarratuz, Güzeloğlu jaunak esan zuen: "Orain, garraio eta sarbide oso atsegina eskaintzen duen proiektua abiatuko dugu trafiko segurtasunari eta trafikoari dagokionez. Zirkulazio arauei dagokionez, errepide nagusitik autobus geltokitik konexioa barne. . Gunearen osotasuna duten paisaiak proiektuarekin osatuko dira. Espero dut bai errepide nagusia eta bai autobus terminalerako konexioak atzeko errepidean sartzeko aukera emango dutela\nAutobus geltokiek hirien aurpegia eta sustapen erakusleiho bat dutela ohartuta, Güzeloğlu jaunak esan zuen: başlat Duela urte asko autobus geltokian egin ez den garbiketa hasi dugu. Datorren urtean asmo handiko proiektua ere hasiko dugu autobus geltokian, hau da, hirien aurpegia eta autobus geltokia bezalako giza dentsitaterako balio duen erakusleiho moduko bat. Aurrez gabeziak asko dakizkigunez, 2020 inbertsio programak autobus geltokiaren azpiegitura fisikoa, aireztapena, aire girotuko azpiegiturak eta bertan zerbitzatzen duten establezimendu guztiak eskainiko ditu. Proiektu oso handinahia izango da, bai eremuaren osotasuna eta paisaia, herritar guztiak zerbitzurik kualifikatuenarekin topatuko dituena. 2020 proiektuaren aurretik, konexio hau osatuko dugu hemendik egun batzuetara. Sarbide segurua eman ahal izango dugu 1 aste baino lehenago. "\nGüzeloğlu jaunak adierazi zuen ahalegin handia egiten dutela herritarren eskaera guztiak asetzeko eta honela: "Azpimarratuko dut gure herritarren eskaera eta itxaropen guztiak berehala betetzen saiatzen ari garela. Metropolitan Udalerriak bere baliabide guztiak galdu zituen aukera guztien atzean\ndenbora tarteak kontuan hartuta, oso azkar erabiltzen dugu bizitza errazteko helburuarekin. Gaur hasitako lanak onuragarriak izango direla espero dut. Eskerrak eman nahi dizkiet gure udalerriko ingeniari eta funtzionario guztiei lagundu dieten anai-arrebei eta guztiontzako onuragarria izan dadin ”.\nHitzaldien ondoren, Diyarbakır Metropolitan Udalerriko errepideen mantentze-lanak eta azpiegituren koordinazio saileko zuzendaritzarekin lan egiten hasi ziren DİŞTİ aurrean espaloiak eraisten.\nDiyarbakir hiriarteko autobus terminala 27 / 09 / 2019 Diyarbakir Metropolitan Udalerria, Diyarbakir Intercity Bus Terminal Enterprises (DISTI), hiriaren ispilu dena, gaueko orduetan presiozko urarekin garbitu zuten espaloia eta kaleak hondakinak garbituz, eta goizean, herritarren gune arruntak, leihoak eta apaingarri igerilekuak garbituz. Diyarbakır Metropolitan Udalerriko Ingurumena Babesteko eta Kontrolerako Departamentuak, hiri garbiagoetarako lanak egiten jarraitzen du, A eta Z garbiketa lanak egin ditu DİŞTİ hiriaren ispilu dena. Ibilgailuen trafikoa eta garbiketa lanen fluxua gauean berandu hasi ziren kontuan hartuta, lehen gunea, modu ederrean botatako zaborren etorrera errepide garbien ibilgailuekin garbitu zen. Hondakinak botatzea ziurtatzea ...\nBilecik arteko hiri arteko autobusen eraikuntza hasi zen 13 / 04 / 2014 Bilecik arteko hiri arteko autobusen eraikuntza hasi zen: Bilecik Udalerriko hiri arteko autobusen eraikuntza hasi zen. Udalerriari buruz egindako adierazpen batean, Istanbul-Adapazari eraztunaren bidea Inbayiri hormigoi armatuaren eta altzairuzko eraikuntza teknikaren kokapena autobus geltokiaren bidez eraiki behar da, indusketak egiten hasi dira. Terminala arkitektura otomandarrekin diseinatu da, Bilecik, Istanbul, Ankara, Eskisehir, Kocaeli, Sakarya hiri metropolitarrek, herrialde osoarekin lotura duen estatua bezalako adierazpenetan grabatuko dute, esanez: "50 mila metro karratuko eremu zabalarekin eta 7 mila metro karratuko eremuarekin eta Bilecik epe luzeko arentzako inbertsio bikaina da\nBizkaiko Hiriburua den Bay-Bizkaiko Hiriburua 28 / 08 / 2017 Izmit Intercity Bus Terminal 10 eguneroko Eid al-Adha oporretan presio gozoa bizi da. Bidaiarien segurtasuna eta erosotasuna funtsezkoak dira jaiegunen aurretik dentsitate handia duen terminalean. Bizkaiko Autobus Terminaleko İzmit-en Autobus Terminalean laguntza jaso zuten berrikuntzak egin ziren, hala nola, segurtasuna, garbiketa eta laguntza logistikoa. Terminaleko sarrerako ate kopurua bi murriztu zen segurtasun neurrien esparruan eta segurtasun sistema modernoekin hornitua. Segurtasunari dagokionez, terminalaren barruko eta kanpoko garbiketa estutu egin zen. SEGURTASUNEKO PREBENTZIOAK Metropoliko Udalerria handitu dute, oporretako intentsitatea aurretik eta ondoren, Izmit Inter-sortzen den autobuseko herritarrek ...\nBursa arteko autobus terminalak ez ditu arazoak amaitzen! 23 / 01 / 2018 Joan den hilean, Mehmet Kürşat Çapar Burulaş zuzendari nagusiak eta burokratak metropolitarrak Bursa Alinur Aktaş hiri metropolitarreko alkatearekin bildu ziren. Bursa Bus Terminal, Artisauen eta Langileen Elkartasuneko Elkartasuneko eta Elkartasuneko presidenteak, Yılmaz Ataşek, terminalean Aktaşen izandako arazoei buruzko fitxategi bat aurkeztu zuen. Alinur Aktasek adierazi du autobus terminalak 7 / 24 mugimendua direla eta hiriak izaki bizidun garrantzitsuenak direla.\nBuca - Onat kalea eta hiriarteko autobus terminala Ingurumen eta Konexio Bide Proiektua 22 / 08 / 2014 İzmir BB Buca - Onat kalea eta hiriarteko autobus terminala Perimetroa eta konexio errepidea proiektua Aholkularitza eta aplikazio zerbitzuen lizitazioa irabazi zuen elkarrekin egindako kontratua sinatu zen Uygulama Interkonexioko errepide konexio proiektuak eraikitzea Buca - Onat Street eta Intercity autobus terminalaren artean. Aholkularitza zerbitzua yeni. Inbertsio aldizkarian jasotako informazioaren arabera; Kontratua Protek Proiektuarekin sinatu da - BS International Engineering Joint Venture berriki, 4.782.398 kilo baino gehiago. (OK)\nDiyarbakir hiriarteko autobus terminala\nBilecik arteko hiri arteko autobusen eraikuntza hasi zen\nBizkaiko Hiriburua den Bay-Bizkaiko Hiriburua\nBursa arteko autobus terminalak ez ditu arazoak amaitzen!\nBuca - Onat kalea eta hiriarteko autobus terminala Ingurumen eta Konexio Bide Proiektua\nOrdu Intercity autobus terminalak bere energia elektrikoa eraikiko du\nKocaeli Intercity Bus Terminal Bayramerako prestatua


Haurren hizkuntza-hautua kolokan - Noticias de Gipuzkoa\nsara ibarguren arnaitz rubio 28.08.2021 | 23:42\nHaur talde bat ikastetxera sartzen.\nArnas Dezagun guraso euskaldunen taldeko kideek ezinegona azaldu dute eremu erdaldunetan bizi diren euren seme-alabek ikastetxeetan euskaraz aritzeko zailtasunak dituztelako.\n"Euskal hiztunak diren haurrek bakardadea sentitu dute euskaraz bizitzeko orduan". "Gure seme-alabek izugarrizko estres linguistikoa bizi izan dute ikasgelan". Arnas Dezagun guraso euskaldunen taldeko kideen adierazpenak dira, eta aniztasuna eta inklusibitatea bultzatuz, Eskola Publikoko eskoletan eta Ikastolen Elkarteko ikastoletan haurrek euskaraz lasai egiteko bermea izan dezaten eskatzen dute.\nEremu erdaldunetan bizi diren familia hauek diotenez, bi eta hamalau urte bitarteko haur euskal hiztunentzat ez da erraza izaten euskaraz aritzea parkean, kalean edota eskolan. "Eskolan, hain justu, lehentasunezkoa izan beharko luke arnasguneak sortzea eremu erdaldunetako haurrentzat. Horren ordez, haur euskal hiztunak sakabanatu eta, ondorioz, erdaldundu egiten dituzte sarritan ikastetxeetan, dela estrategia okerrari jarrai-tzen zaiolako edo, makurragoa dena, estrategiarik ez dagoelako. Nola liteke euskara indartzeko arnasgunea izan beharko lukeen lekua erdalduntze gune bilaka-tzea?", adierazi zuten Arnas Dezagun taldeko hainbat gurasok uztailean komunikabideetara bidalitako iritzi artikulu batean.\nNOTICIAS DE GIPUZKOA talde horretako bi gurasorekin elkartu da gai horren inguruan hitz egiteko, Izaskun Rekalde usansolotarra eta Mitxel Elortza gasteiztarrarekin. Biak ala biak, beste guraso asko bezala, modu partikularrean hasi ziren euren "egonezina" Twitter bidez partekatzen, eta azken hilabeteetan elkar ezagutzeko aukera izan dute. "Mitxelekin mezu pribatu batzuk elkarbanatu nituen eta baita Arnas Dezagun taldeko beste kide batzuekin ere. Azkenean elkarrekin batzar bat egitea erabaki genuen, izan ere, orain arte arazo hau bakardadean sufritu baitugu", azaldu du Rekaldek.\nLehenengo bilera horretan bideo-dei bitartez elkartu ziren gurasoak Usansolo, Bilbo, Altsasu eta Gasteizkoak ziren; baina denbora aurrera joan ahala jende gehiagok egin zuen bat beraiekin. Baita gipuzkoarrek ere. Hondarribiko eta Hernaniko guraso batzuk esate baterako, atxikimendua luzatu diote talde honi. "Behin taldea sortuta, Twitterren kontu bat zabaldu genuen, logo bat egin eta Euskal Herriko puntu desberdinetako familien mezuak jasotzen hasi ginen", adierazi du Elortzak. Gaur egun, Arnas Dezagunen Telegrameko taldea hamahiru pertsonek osatzen badute ere, "askoz gehiago" dira talde honi euren babesa modu batera edo bestera adierazi dioten pertsonak.\negonezina Rekaldek eta Elortzak modu desberdinean bizi izan dute gai hau orain arte. Rekaldek hamaika, bederatzi eta sei urteko hiru haur ditu eta orain arte Galdakaoko Eguzkibegi ikastolara eraman izan ditu. Gai honekin lotutako "egonezinaren" ondorioz ordea, haurrak ikastolatik ateratzea erabaki eta aurrerantzean Dimako eskolara eramango ditu bi gazteenak. Nagusiena, aldiz, Igorreko institutuan hasiko da ikasturte honetan. Elortzak, bere aldetik, bi urte eta erdiko haurra dauka eta Zabalgana auzoko eskola publikoan hasiko da irailean.\nGaur egun ikastetxeetan erabiltzen diren taldekatze-irizpideei erreparatuz, euskal hiztunak gela desberdinetan sakabanatzen dituzte, eta guraso hauek ez daude batere ados emaitzarekin. "Horren ondorioa geletan euskal giroa sor-tzea izango balitz, guraso garenetik, gu oso konforme egongo ginateke. Baina urteak aurrera joan ahala frogatu ahal izan dugunez, euskal hiztunak diren haur horiek sakabanatuta, bakardade sentimendua bizi dute euskaraz aritzerako orduan", nabarmendu du Rekaldek.\nBere alaba nagusiak "sekulako estres linguistikoa" bizi omen du, gainera, gela barruan. "Alaba zaharrena LHko 6. mailan egon da aurten, eta bere kasuan, gela osoan bera bakarrik aritu da euskaraz jolas-orduetan eta ikasgelatik kanpo. Beste hainbat euskal hiztunek amore eman dute eta gaztelaniara pasa dira. Gure alabak gaztelaniaz aritzeko baimena eskatu ere egin dit, bere ikaskideek bakarrik utzi ez dezaten", azaldu du.\nAzken hamaika urteetan aritu da Rekalde irakasleekin gai hau jorra-tzen, eta bere alaba alboko ikasgelako euskal hiztunekin batzeko eskatu izan du sarritan, nolabait "antena edo motor efektu bat" sor-tzeko gainerako ikaskideengan. Hala ere, oraingoz ez du bere proposamenaren aldeko erantzunik jaso ikastetxearen aldetik.\nBigarren alabaren kasua desberdina izan da ordea. "Oso euskal hiztunak" diren bost ikasle zeuden gela berean, eta horiek sortu duten antena efektua "izugarria" izan dela azaldu du Rekaldek. "Horiek ez dute sekula planteatu beste hizkuntza bat erabili behar dutenik elkarrekin komunikatzeko, eta ikaskideek ere beraiekin hitz egiteko beti jakin izan dute euskara izan behar dela erabili beharreko hizkuntza", azpimarratu du. Horrela sumatu du usansolotarrak arnasgune bat egotearen edo ez egotearen arteko desberdintasuna.\nElortzak ez du orain arte semea eskolara bidali, baina badatorkion ikasturtearen beldur da. Haurra bidaliko duen eskolan, euskara maila izaten omen da euskal hiztunak banatzeko "aitzakia". "Gure kasuan adibidez, berehala jabetu ginen semearen adineko hamar euskaldun geundela, eta hiru gelatan sakabanatuko gintuztela: lau, hiru eta hiru. Horren berri izan bezain pronto, eskolara deitu genuen kexatzeko eta gure ezinegona adierazteko. Ez dugu inolako erantzunik jaso eta umeek sakabanatuta jarraitzen dute", azaldu du Elortzak.\nArduratuta daude oso; azkenean, hamar euskal hiztun "erdaldundu" egingo dituztela ikusten baitute, aukera eder bat "galduz". "Hamar euskaldun horiek gela berean egongo balira, antena efektu hori egiteko aukera egongo litzateke, Izaskunen bigarren alabaren kasuan bezala. Bostek lortu badute, nola ez dute ba lortuko hamarrek? Gainera, argi daukagu borondaterik egonez gero, posible dela horrelako zerbaiti erantzuna ematea", adierazi du Elortzak.\natxikimendu bila Arnas Dezagun taldeko gurasoen adierazpenek askotariko erreakzioak sortu dituzte. "Segregazioa egiten ari garela esan digute batzuk, baina ez da gutxiagorik ere. Guri berdin zaigu seme-alaben ikaskideek zein jatorri, abizen edo ohitura dituzten; guk eskatzen dugun bakarra, haurrek euskaraz bizitzeko giro egokia izatea da", azaldu dute.\nHonen inguruko manifestu bat kaleratuko dute aurki Arnas Dezagun taldeko kideek, egoera berean dauden Euskal Herri osoko gainerako gurasoek eurekin bat egiteko helburuarekin. Etorkizunean, instituzio desberdinetara jotzeko asmoa ere badute, gaia errotik jorratu eta ikasgeletara aldaketak ekartzeko asmoz. "Seguru gaude denon artean lortuko dugula gure seme-alaben euskaraz bizitzeko eskubidea bermatzea", nabarmendu dute talde honetako gurasoek amaitzeko.\nEuskaldun izateko eskubidearen defentsan.\nEz sakabanatu eskolan haur euskalhiztunak!.


Hainbat habitatetan bizi da: lurzoruan, hondalean, hondakin-uretan eta gizakia eta beste animalia batzuen hesteetan, besteak beste (gure heste-floraren partaide saprofitoa da).\nClostridium perfringens bazilo Gram positiboa da, anaerobioa (nahiz eta oxigenoaren kontzentrazio txikiak jasateko gai izan). Ez da higikorra eta endosporak sortzen ditu, Clostridium guztien antzera.\nGiza-gorozkietan sarritan dagoenez, kutsadura fekalaren adierazletzat jotzen da mikrobio hau, eta ohikoa da bere bilaketa laborategian edateko ur-analisietan, beste bakterioekin batera (Escherichia colirekin, esaterako).\nEsklerosi anizkoitzarekin loturaAldatu\nAzken aldaketa 19 uztaila 2021(e)an, 13:05(e)tan\nOrriaren azken aldaketa: 19 uztaila 2021, 13:05.


Euskal Herria Kantuz: noviembre 2018\nAzaroaren 23an, Igorren, Arratia Kantuz ekimena\nEz du etenik ARRATIA KANTUZ ekimenak, eta urtea amaitu baino lehen badute beste hitzordu nagusi bat, datorren Azaroaren 23an, Igorren bilduko dira arratsaldeko 19:30eatik aurrera Gau Loran. Kantujira honetarako "Kantu Bat Gara" musika taldearen laguntza izango dute. Zorionak Arratia Kantuz!\nBartzelonako Euskal Etxeak antolatuta: EHSONA2018\nUrteak darama Bartzelonako Euskal Etxeak EHSONA festibala antolatzen. Azaroan hasi eta Abenduan amaituko da. Azaroaren 9an hasi zen Zizel taldearekin; Azaroaren 15ean SutaGar izango dira; Azaroaren 24an Kepa Junkeraren kontzertua; Abenduaren 1ean Glaukoma taldea eta amaitzeko Abenduaren 14an Doctor Deseo.\nInformazio gehiago hemen duzue:\nEuskal Etxea Barzelona: EHSONA 2018\nPublicado por Euskal Herria Kantuz en 13:30 No hay comentarios:\nAzaroaren 23tik Abenduaren 3ra EUSKARALDIA\nKantuzaleok gure dinamikaren baitan euskararen erabileraren alde ere egunero egiten dugu, hori baita gure helburu nagusienetako bat. Hori dela eta EUSKARALDIAN parte hartzea gonbidatu nahi zaituztegu kantuzale guztioi, AHOBIZI edo BELARRIPREST bainan EUSKARAZ KANTA!!!\nPublicado por Euskal Herria Kantuz en 13:20 No hay comentarios:\nBadator 2018ko Durango Azoka...eta musika zuzenean entzuteko aukera!\nAbenduaren 5etik 9ra, Durango Azokako ateak irekiko dira, euskal gaien inguruko liburuak, diskak eta bestelako gaiak eskuratzeko aukera paregabea!.\nOndoan AHOTSENEA gunean gure musikarien lan berriak entzuteko aukera izango dugu, aurten tartean hauek izango ditugu: Hezurbeltzak (Jon Maia-Gorka Hermosaren proiektu berria); Xabi Bandini (Kerobia taldeko abeslaria); eta lehen proiektua aurkeztu nahi duten sortzaile berriak: Zizel, Azalera, Txost, Maddi, Antton Larrandaburu. Hauetaz gain beste 70 talde pasako dira oholtzatik. Ez galdu aukera hau! Informazio gehiago hemen: AHOTSENEA\nPasai Antxoko kantujirarekin ekaina bitartean badugu zer egin!\nESKER1000 Euskal rockaren omenezko ekimena\n1000ESKER Euskal rockari eskainitako omenaldi bat dela esan dezakegu. Datorren Azaroaren 24an elkarretaratze bat antolatu dute Baionan eta hurrengoa berriz 2019rako utziko dute. Informazio gehiago hemen: 1000ESKER ekimena\nPublicado por Euskal Herria Kantuz en 12:38 No hay comentarios:\nXiberuko "MODAL" kantu modalitatea ezagutzen?\n"Modal" kantatzeko modalitatea ezagutzen duzue? Allande Etxartek horretaz eta Pettiri Xiberuko txanbelariaz eta kantariaz entzungai duzue hemen. Xiberoko Botza irratia\nDeban egindako kantu tapaketako argazki kolektiboa\nEgun ederra igaro zuten Deban antolatutako I. kantu topaketan. Kantuen alaitasunekin elkartu ziren makina bat kantuzale Debako kaleetan. Indarra eta gogoa gelditu dira hurrengo kantu topaketa bat antolatzeko. Zorionak!!\nBadator 2018ko Durango Azoka...eta musika zuzenean...\nPasai Antxoko kantujirarekin ekaina bitartean badu...


Herriz Herri - Baigorri (NB) | 2020eko Ekainaren 04a\nHeriotze Joan den astean jakin dugu Aita Gabriel Mouesca 91 urtetan zendu dela. Gaineko karrikan sortua, apezturik Missions Africaines komunitateko kidea zen eta bere bizia misionest iragan du Boli Kostan. Hérault departamenduan, Montferrier-sur- Lez-era erretiratua, herri hortan ehortzia izan da maiatzaren 26an bere familia eta komunitateko apezen artean. Doluan gelditzen den familiari doatzi gure dolumin bizienak. Herriko Etxean Maiatzaren 25ean bildurik, herriko kontseilua jarri da. Jean- Michel Coscarat berriz ere auzapez izendatua izan da eta bere axuantak ditu: lehenetik laugarrenera, Marie Agnès Haristoy, Antton Curutcharry, Bernadette Mousques eta Daniel Ithurburua. Herri Elkargoko ordezkaria Antton Curutcharry da. Herritarreri idekiak diren hiru batzordeen osaketen arduradunak ere izendatu dira: ekonomia batzordean, Betti Bidart; euskara batzordean, Maddalen Dupuy; trantsizio ekologikoan, Hélène Dugiraud eta legezko hirigintza herriko batzordean Daniel Ithurburua eta Jean- Michel Coscarat. Bestalde, beste legezko batzordeak ere osatu dira: CCAS (5 hautetsi eta 5 herritar), zerga, Baleako sindikatua, SDEPA, herriarteko hiltegiaren kudeantza sindikatua, herrien arteko biltzarra, herriko eskaintza deien batzordea eta eskolen diru kutxa kudeantza. Beren aldetik, Donostei eta Jean Pujo kolegioek beren ordezkariak ukanen dituzte: Marie Agnès Haristoy eta Bernadette Mousquès. Orain, tenorea etorririk, lan ona egitea opatzen diegu. Mendekoste Bi hilabete eta erdi mezarik gabe egonik, eliza ideki da Mendekoste kari. Ez gira oraino aitzineko usaietan sartu bainan oraiko arauen errespetuan, bildu girenek elizan sartzeko plazerra hartu dugu elgarrekin otoitz eta kantu egiteko. Bestalde, Artzain Ona parropiak Jean Etcheverry Aldudeko apeza galdu du, 92 urtetan zendurik. Balea gainean eramaiten zuen gehienbat bere lan saila, artetan etorriz haatik Baigorrirat ere. Apez maitagarria eta zintzoa, baleari biziki atxikia zen eta bere joaiteak huts handia uzten dauku. Ondorioz, elizkizunen tenoreak doi bat aldatuko dira. Andre Noblia gure erretorak, denen zerbitzurako izanez, eman dauzkigu asteburuetako arratseko 9etan Esnasun izanen da meza eta gero tenore beretan hilabete-aldizka Urepelen eta Alduden; igandetan goizeko 9etan aldizka Bankan eta Irulegin eta 10:30etan Baigorrin. Halere, kasu berezietan tenore aldatzeak izanen dira, hauek abisuetan agertuko direnak. elizkizunen tenoreak. Hilabeteko lehen ibiakoitzetan, arratseko 9etan Esnasun izanen da meza eta gero tenore beretan hilabete-aldizka Urepelen eta Alduden; igandetan goizeko 9etan aldizka Bankan eta Irulegin eta 10:30etan Baigorrin. Halere, kasu berezietan tenore aldatzeak izanen dira, hauek abisuetan agertuko direnak.


Posted by mendizale\non 24 Apirila 2020\nMikel Saez de Urabain\nGarai imajina ezinak bizitzen ari gara, une latzak hartu diren erabaki batzuen ondorioz, momentu arraroak gure egunerokoa hankaz gora jarri delako.\nMendi jarduerez idaztea atsegingo litzaidake, une lazgarri hauek arintzeko, tamalez oroitzapenetara jo beharko nuke. Edo agian, desesperazioak ez nau akabatu oraindik, ilusioz burutu nahi ditudan proiektuez idatzi nezake. Zeren denok garbi dugu momentu berezi hauetan mendira normaltasunez joatea ezinezkoa dugula, eta are gutxiago, joan bagara, txango horietaz idaztea.\nIragana ez dut berriro kontatu nahi, egin ditudan jarduera gehienen kronikak idatziak ditut jadanik, nire mendi aktibitateen istorioak momentuan idazten ditut bloggean.\nOrainaz ezin dut idatzi, ez dut garaiko mendi jardunik, nire mendi aktibitate bakarra, une honetan, etxeko leihotik Txindokiren gailur ederra ikuskatzea da, nire buruan imajinazioz bide berriak trazatzen askotan.\nEtorkizunaz idatzi nezakeen, egin nahi ditudan eskaladak azaldu, momentuz bertan behera geratu diren proiektuez. !!! Hori egingo dut ¡¡¡. Zeren ez dut etsi, mendi ilusioak egunerokotasunean laguntzen dit, al dudanean burutuko ditudan eskaladak sostengua dira niretzat.\n2020 urte egutegia bete betea nuen eskalada gaietan, hau ez da apartekoa nire bizitzan. Ez ohizkoa zena urte madarikatu honetan, espedizioetara itzultzen nintzela da. Aurten Indian eskalatzeko proiektu bat nuen esku artean, Bhagirathi 3 mendiaren hego mendebal ertzetik igo nahi nuen, Starway to Heaven bidetik, Garhwal Himalaya ikusgarrietan, alpinista baten amets zoroa asetzeko leku aparta.\nEz da erraza honelako proiektu bat martxan jartzea, gauza asko lotu behar ditugu etxetik atera aurretik, eta forma fisikoa ez da garrantzitsuena. Bizitza pertsonala eta tramite burokratiko aspergarri bezain garestiak zailagoak dira lotzen.\nLau lagun gindoazen espedizioan; Chemari, Madrileko eskalatzaile trebea, Alex Kammerlander, Alicanteko eskalatzaile aktiboa, Ekaitz Maiz, Nafar eskalatzaile indartsua eta ni, Ordiziar eskalatzaile beteranoa.\nAsko idatzi nezake Bhagirathi 3 mendiari buruz, eskalada historietan oso emankorra da. Jakin-min bazarete hobe duzue Google erabiltzea, eta Ganges ibai sakratuaren iturburu den mendiaz informazioa bilatzea.\nAzalduko dut guk eskalatu nahi genuen bidea, Starway to Heaven, Alemaniar talde batek zabaldu zuela, Walter Holzer eta Jorg Pflugmacher, 2004 urtean.\nBavaria eskualdeko bi eskalatzaile hauen asmoa, Bhagirathi 3 gailurra zapaltzearekin batera, hego mendebalde ertza era askean igotzea zen. Lehen helburua lortu zuten, gailurrera iritsi ziran, baina ez zuten ertz osoa era askean igotzerik izan. Gainera ertzaren azken zatian, baldintzan zirela eta, ez zuten bidea nahi eran ertzetik zuzendu, hego hormara pasatu behar izan ziran gailurrera iritsi ahal izateko.\nBeraiekin hitz egin genuen eta, animatu gintuzten bidea hobetzen saiatzeko, hau da, era askean osorik eskalatu eta marra zuzenago bat egiteko, guk erronka horri eutsi genion.\nMaiatza dugu India aldera irteteko data, ezinezkoa izango da, muga guztiak itxiak daude, mundua geratua dago.\nHurrengo urtera atzeratu beharko dugu espedizioa. Oraindik eskaladez betetako urte luze bat izango dut aurretik, honek itxaropena berpizten dit.\nIndia exotikora joan gabe, gertuago, ba dut beste proiektu bat hasia. Aurten, Aritz Azkuerekin batera, Ziordia ertzetik doan bide bat zabaltzen hasi gara.\nBide hau deskribatzeko laudorio hitzez mugatua dago nire hiztegi pertsonala, asmoz eta gogoz beteak gaude bide honekin.\nOso aurreratua dugu eskalada, soilik bi edo hiru luze falta zaizkigu hormaren gailurra zapaltzeko.\nBehetik eskalatzen teknika erabiliz ari gara bidea zabaltzen, modu garbi batean, mendi eskalada eginez, eta emaitza onak ematen ari da; Lehen luzea 6b atera da, bigarrena 7a+, 7a hirugarrena, laugarrena eta bosgarrena 6b.\nKalitatezko eskalada euskal Herriko horma ezagunetariko batetan, harro eta ilusioz beteak egoteko proiektu bat.\nAurten gure elkartea sortu zela 75 urte beteko da. Ordiziako mendizale zuzendaritza zerrenda luze bat ekintza antolatzen ari dira, batzuk erronka garrantzitsu eta serioak, ez dakit nola amaituko den eromen hau. Nik, soilik, hitz leun hauek erabiliz, animoak bidali nahi dizkiet zuzendaritzakoei, goi-mendietako aire garbi bafada bat.


Azala, zaindu eta babestu\n11 uztaila, 2016 Motzean 1385\nAECC elkarteak azaleko minbizia saihesteko aholkuak eman zituen joan den astean Ordiziako plazan.\nEguzkiak aztarna utz dezake larruazalean eta etorkizun hurbilean osasun arazoak sor ditzake horrek.\nUda iritsi da eta eguzkia hartzeko era desegoki batek larruazaleko lesioak eta gaixotasun larriak eragin ditzake. Horregatik, garrantzia handia dauka eguzki erradiaziotatik babesteak hondartzan, igerilekuetan edo egurats zabalean egin daitekeen edozein ekintzetan.\nEguzkia dosi egokietan hartzen bada, norberaren bizitzan eragin onuragarria dauka. Aldiz, eguzki-izpi gehiegi hartuz gero erredurak izan daitezke. Larruazalaren lesioak oso erraz detekta daitezke. Azala aldizka aztertzea gomendatzen da. Larruazaleko minbizien lesioek askotariko itxura izan dezakete. Arreta berezia jarri behar da ezkatatu eta odola isuri dezaketan orbanetan, noduluetan eta orbaintzen ez diren ultzeretan.\nMelanoma dagoela sumatzen da, alerta zeinu horietako bat edo larruazaleko bestelako ez-ohiko ezaugarriak agertzen direnean: Odol-isuria, hantura, gorritasuna, gogortzea… Arretaz eta aldizka, gorputzaren atal guztiak aztertzea gomendatzen da.\nKremak erosterako garaian, kontutan izan behar da babes handiko krema izateaz gain, UVB eta UVA izpietatik babesten duten edo ez. Potoan agertu beharko da informazio hori. Bi izpi mota horietatik babesten duten kremak dira gomendagarrienak.\nKrema, etxetik atera baino 30 minutu lehenago ematea gomendatzen da. Ez bakarrik hondartzara edo igerilekura joaterakoan, baita aire librean egiten den beste edozein aisialdiko ekintza egin aurretik ere.\nEguzkiak aztarna ahaztezina utz dezake norberaren larruazalean. Segi emandako gomendioak, babestu eta, ahal dela, ez erre eguzkiarekin.\nEdan ura. Ondo hidratatutako azalak gehiago babestuko zaitu.\nOrduak zaidu. 12:00etatik 16:00etara bitartean bilatu itzala.\nKrema. Babes handiko kremak dira eguzki-izpietatik zainduko zaituztenak. Bi orduz behin eta bainuaren ondoren eman.\nZaindu begiak. Azala bakarrik ez, garrantzitsua da begiak betaurrekoekin babestea.\nBabesteko tresnak erabili. Erabil itzazu eguzkitakoak, txapelak, kamisetak… eguzkitan jartzen zaren bakoitzean.\nKirola eta aisia. Ez ahaztu zeure burua babesten kirola eta bestelako aire libreko ekintzak egitean.\n« «Herri txiki batean biziko nintzateke, ez dut nire burua hiri batean ikusten»\nIzan gaitezen »


Orea eta monopolioa\nAurtengo maiatzean Glovolizazioa izeneko artikulua argitaratu nuen: hiru hilabete eman nituen banatzaile lanetan Glovo enpresarentzat, langileen lan-baldintzak ikertzeko. Gehienbat, artikuluari buruzko erantzun positiboak baino ez nituen jaso, bai irakurleengandik bai Glovoko lankideengandik (konpainiak rider deitzen dien horiengandik). Glovoko banatzaile gehienak baztertuta bezain esplotatuta sentitzen ziren, eta irakurleek, batik bat, ikusi nahi zuten nola funtzionatzen duen egungo esplotazio-molde berrienetariko batek.\nHalere, salbuespen txiki bat egon zen. Rider bat harremanetan jarri zen nirekin, kexu, esanez enpresaren gezurrezko itxura zabaltzen ari nintzela. Sektorean, beste lan prekario asko dagoela zioen, esaterako, Telepizzan. Laburbilduz, Glovo kritikatzea boladan jartzen ari zela uste zuen. Glovorentzat lanean dirutzen ari zela idatzi zuen (elkarrizketatu nituen rider bakar bati ere inoiz entzun gabekoa) eta, horrez gain, langileei tratu txarra ematen dieten enpresa asko baldin badago, zioen, zergatik ote hainbeste kezka Glovorekin?\nDena den, Glovoren esplotazioa zuritzeko falazia zahar hori erabiltzeaz gain (ingelesez whataboutism esaten diogun hori), pertsona horrek arrazoi argia zeukan kontu batean: enpresa hori kritikatzea erraza da hedabideentzat. Aldiz, prekarietate era tradizionalei buruz aritzea ez da hain kitzikagarria eta ez dauka, halaber, gauza berrien freskotasuna. Hortaz, lanean hasi nintzen Telepizzan. Hauxe da topatu nuena.\nTelepizzan lana lortzea gauza arrunt erraza izan zen. Interneteko eskaera bete eta berehala deitu zidaten. Gidabaimenik ba al neukan eta lanean noiz has nintekeen galdetu zidaten. Egun gutxi eta gero, kontratatu egin ninduten eta ikastaro trinko batera bidali. Bertan, laneko estresa kudeatzeko yoga nola erabili azaldu zidaten, baita hobe dela lapur armatuei aurre ez egitea ere. Behar omen nuen prestakuntza guztia jaso eta gero, kontratu finkoa sinatu, lankide bati lagundu bidalketa pare batean, eta neure kabuz hasi nintzen. Glovorekin bizi nuen prozesua oso antzekoa izan zen, gauza batean izan ezik: lanean ikasten emandako denbora ea kobratuko nuen galdetu nuenean, enkargatuak, zur eta lur, honako erantzun irmoa eman zidan: “Hemen zauden bitartean, ordaindu egiten dizugu”.\nLaneko alderdi batzuek ageriko desberdintasunak zeuzkaten Glovorekin alderatuta, ez nuen lanean erretzeko baimenik (irrazionalki, esperientzia osoko gauzarik itogarriena). Diseinu kaskarreko uniforme bat jantzi behar nuen: poltsikoetan kremailerarik ez eta motozikletan nindoala dirua ez galtzeko lanak izaten nituen. Horretarako, gerriko poltsa erosi behar izan nuen, gau bakoitzeko eskudiru kopurua nire hilabeteko soldataren erdia zen eta.\nOraingoan, baina, zenbat kobratzen ari nintzen banekien, gutxieneko soldata baino gutxiago bazen ere. Jaiegunak banituen, langabezia prestazioak, eta benetako asegurua ere bai istripurik izanez gero. Glovorekin ez bezala, ez nuen lanaldi erdia ematen ezer egin eta kobratu gabe; horrek, gainera, denbora azkarrago pasatzen laguntzen zuen.\nGPS bitartez une oro kontrolpean egonda, askoz kontrol handiagoaren pean sentitzen nintzen. Bizikletarekin pixka bat desbideratuz gero Bartzelonatik\ndei egiten zidaten\nAlderik nabarmenena, dena den, hau zen: Glovorekin baino gehiago irabazten ari nintzen orduko. Oinarrizko soldata 5,20 euro ordukoa zen, edo 832 euro hileko lanaldi osoan arituz gero (900 euro dira, ordea, gutxieneko soldata Hego Euskal Herrian). Bidalketa bakoitzarekin plus bat ordaintzen dute; horri esker orduko 6 euro baino gehiago kobratzen nituen: Glovorekin irabazten nuena baino justu apur bat gehiago eta rider askoren irabaziak baino nabarmen gehiago, haiek kontatu didatenez. Egia da, kontratu eta soldata handiagoarekin batera lanorduetan erretzea debekatzen zidan nagusi bat ezarri zidaten, baina... Glovok eskaintzen duen “askatasunarekin” alderatuta? Kontratua nahiago.\nTelepizzan, lanorduetan erretzeko bideak topatu nituen arren askoz kontrol handiagoaren pean sentitzen nintzen. Adibidez, bizikletarekin bidetik pixka bat desbideratuz gero Bartzelonatik deitzen zidaten. Nagusia izatea ez da gauza dibertigarria, jakina, baina are gutxiago GPS bitartez une oro kontrolpean egotea.\nOro har, nagusien jarduna nahiko atsegina egin zitzaidan. Telepizzako nagusien krudelkeria eta legez kanpoko jokaeren salaketa asko irakurri dut internet bidez, eta egiazkoak direlakoan nago, baina neure nagusiak ahalegintzen ziren lana atsegina izan zekigula. Ordutegia, ordea, lanaren alderdirik okerrena zen, Glovon bezala. Bizpahiru orduko lanaldiak neuzkan; hortaz, astean 22,5 ordu egin ahal izateko ia gau guztietan lan egin beharra neukan, asteburuetan barne. Lanaldia hasi baino lehen bertan egon behar nuen uniformea janzteko eta, halaber, behar baino beranduago irteten nintzen kontuak egiteko. Jatetxera joan eta itzultzeko denbora ere kontuan hartuta, ordubete inguru gehitu behar izaten nion lanaldi bakoitzari.\nLantegi batean zortzi ordu ematen dituenarentzat, hamabost minutu gehiago kobratu gabe aritzea lanean ezer gutxi izan daiteke. Baina lanaldi laburretan dihardunarentzat, horrelako denbora-tarte txikiak apurka-apurka metatu eta, azkenean, kobratu gabeko zortzi ordura hel daiteke astero; lanean emandako denboraren %26, alegia. Ahal zutenean, nagusiek minutu batzuk lehenago irteten uzten ziguten uniformea eranzteko; baina hori ez zen ohikoa: geure lanaldiak ezin hertsiagoak ziren bezeroen ordutegietara moldatzeko.\nZenbat eta zailagoa izan langileak topatzea enpresa batentzat (Telepizzak gidabaimena duen jendea nahi du eta gehiago ordaindu behar du enplegatuak kaleratzeko), orduan eta bide tradizionalagoak erabiliko ditu enpresak haiek esplotatzeko. Lokaletako nagusiak lan-giroa hobetzen saiatzen dira, bai, baina enpresak gutxieneko soldata baino gutxiago ordaintzen du. Uniformea ematen dute, baina horren eraginez lanera lehenago iritsi behar da eta, gainera, ez da lanerako erabat egokia. Halere, Glovorekin ez bezala, lankide artean laneko alderdi txarrei buruz hizketan, betiere esaldi berarekin amaitzen genuen: “Tira, bagenekien zer-nolako lana zen hau”. Neure nagusiak ere hori esan zidan lana utziko nuela esan nionean, erabakia ulertu egin zuen eta ez zen ni geratzeko konbentzitzen saiatu. Jabeak langileekin makurkeriatan ari baldin badira, gutxienez denok gara horren jakitun.\nAtsegin nuen kanpoan motorrez ibiltzea, baina jatetxeko giroa nahiko etsigarria zen. Banatzaile eta sukaldari batzuek bertan bederatzi urte inguru eman dituzte lanean; horietako zenbaitek beste egitekorik ez eta lana hasi baino ordu batzuk lehenago ere jatetxean bertan egoten ziren hitz-aspertu betean edota langileen %50eko deskontuaz neurririk gabe baliatzen. Beste langile batzuk lanarekin aspertuta zeuden ikasleak ziren edota leher eginda zeuden migratzaileak, lan hori baino gehiago zutelako. Misteriotsuenak, ordea, nagusiak ziren, batez ere lana serio demonio hartzen zuten horiek: ezin ulertu zerk motibatzen ote zituen adin ertaineko esperientziadun profesional haiek horrelako leku batean geratzeko.\nKapitalismo globalaren ur nahasitan\nLanean hasi eta gutxira Twitterreko txio biral baten berri izan nuen. Langile batek mezu publiko bat bidali zion Telepizzako kontuari, enpresatik jasotako tratuarekin ez zegoela pozik adieraziz. Mezua nahita zegoen era anbiguoan idatzita eta Telepizzak, pertsona hura bezeroa zelakoan, ziztu bizian erantzun zion arazoa konpontzeko laguntza eskainiz. Langileak, orduan, argi utzi zien gutxieneko soldata ere ordaintzen ez ziotelako ari zela kexuka. Espero bezala, Telepizzaren erantzuteko bizkortasuna une horretan amaitu zen.\nJazoera hori ezagutu dudan lehen kasua izan da; geroago, boikotak, grebak eta epaitegietako borrokak ikusi ditut. Gehienek CGT eta UGT sindikatuen parte hartzea izan dute; batez ere, Bartzelonan eta Zaragozan, non langileen %70k hartu duen parte greban. Bi hilabete eta gero, Telepizzak aitortu behar izan zuen ez zela gutxieneko soldata ordaintzen ari, eta orduko 50 zentimo igota soldata-igoera partziala onartu zuen.\nEnpresa tradizionalki esplotatzaile baten aurkako sindikatu-borroka tradizionala dirudi honek eta horixe da hein batean. Greba haiekin zerbait lortu zuten. Glovok duen lege-betebehar anbiguorik ez dauka Telepizzak eta horrexegatik langileak grebaz baliatu dira gutxieneko soldata kobratzeko, baita 2019ko hasieratik zor zaiena kobratzeko ere (dena den, neure bankuko kontuan diru hori agertzeko zain nago oraindik).\nLangile-borroka tradizionalaren ahalmena antzeman daiteke aipatu kasuan baina, era berean, borroka horrek ekonomia globalizatu berrian dituen mugak agerian utzi ditu. Telepizza legea hausten ari zen modu nabarmenean. Geroago, presiopean, Telepizzak legeak eskatzen dion gutxienekoa bakarrik emango du, ez gehiago. Bi jarrera horiek arrazoi bera dute.\nLegez kanpoko soldata horien kontua osorik ulertzeko enpresa erraldoien bulegoetara jo behar dugu, AEBetara. Istorio honetan, enpresa xume bat dugu, amets amerikarraren diru errazak eta zabor-janariak inspiratua, kapitalismo globalaren ur nahasitan noraezean dabilena.\nTelepizza kubatar batek sortu zuen AEBetako pizza-banaketaren negozioa ezagutu eta gero. Espainiako Estatura eraman zuen janari azkarra saltzeko frankizia-sistema eta molde fordista zentralizatu hura. Dena den, aurkari sendoak izan ditu dema horretan (Pizza Hut edo Domino’s, kasu) eta haien eraginez zor handia metatu du. 2008ko krisiaren ostean, kontsumoaren beherakadaren eraginez, enpresak 35 milioi euro ordaindu behar izan ditu urtero zorra kitatzeko. Garai horretan, askok uste zuten konpainia desagertzear zegoela.\nOhi bezala, nazioarteko bankariek eta arrisku-funtsetako zuzendariek odol-usaina antzeman zuten. Haien artean KKR zegoen, AEBetako inbertsio-enpresa bat, 80ko hamarkadan ezagun egin zena negozio ahulak era erasokorrean erosteagatik. Hasieran, Telepizza xurgatzen saiatu zen, baina gero taktika zertxobait aldatu zuen. Enpresa bat erosi eta gero haren aktiboen likidazioa egin ordez, egun inbertsio itzelak egiten dituzte industria oso bat monopolizatzeko aukera emango dieten enpresetan. KKRk arrakasta handia lortu du estrategia horrekin: bere aktiboek 545 mila milioi dolar balio dute, Espainiako Estatuko BPGren herena. Bulegoak ireki dituzte mundu osoan eta milioi bat inguru langile daukate; haien eragina eta baliabideak estatu askoren parekoak dira.\nTelepizzarentzat lanean hasi nintzela, 2019ko udan, enpresan aldaketa handia gertatu zen. Telepizza Group izeneko enpresa nagusi berri baten parte bihurtu zen, eta KKRk haren %80 erosi zuen 400 milioi euroren truke. Gainera, aldi berean, Telepizza Group enpresak Pizza Hut ere erosi zuen; horren bitartez, munduko marka askoren kudeatzailerik handiena bihurtu da pizza-banaketaren negozioan, baita merkatuaren jaun eta jabe ere Espainiako Estatuan.\nOrain, eskala handiago horretan, are errentagarriagoa izango zaie Telepizzak betidanik izan duen ore, gazta eta bestelako osagaien ekoizpen zentralizatua. Askoz ere gutxiago ordaindu ahalko du oinarrizko osagaien truke, inoiz baino kopuru handiagotan erosiko ditu eta. Bi kudeaketa-egitura murriztuz, etekin bera lortu ahalko du langile gutxiagorekin. Eta halaxe izan da, azken txostenek erakutsi baitute Pizza Hut erosi eta gero, beren ustiapen-marjina %10,7tik %12era igo dela.\nEra berean, Telepizza hedatzen den neurrian, langileek aukera gutxiago izango dute beste lan bat topatzeko sektore berean, eta Telepizzak diru gehiago izango du sindikalisten aurkako auzien kostuak ordaintzeko. Presentzia handiagoa izan ahala hiri-paisaian eta marketinean eta bere app-ean gehiago inbertitu ahala, kontsumitzaileak aukera gutxiago izango du; zailago izango du aukera gehiago existitzen dela jakiteko ere. Hitz batez, zenbat eta sendoago izan Telepizza, orduan eta ahulago gainerakoak. Edo, finantza-terminoetan esanda, txiroago.\nKKRk Telepizzarekin egin duen inbertsioa jokaera arrunt bihurtu da inbertsio-talde erraldoien artean: esparru jakin bat monopolizatzeko ahalmena duten enpresak diru kopuru itzelez hornitu, eta horrekin abantaila erabakigarria ematen diete haien lehiakideen aurka. Dena den, horrelako inbertsio handiak egiten dituzten firmek mozkin handiak lortu nahi dituzte trukean. KKRk epe laburrean jokatu izan du enpresak erosiz eta suntsituz, mozkin lasterrak irabazi nahian prozesuan. Orain, ordea, ikasi omen dute erositako enpresek monopolioak sor ditzaketen heinean, mozkin jario emankorra mantendu daitekeela kostu gutxirekin.\nZergatik ez du Telepizzak gutxieneko soldata ordaintzen?\nEz da doilorkeria hutsa, nazioarteko sistema handi baten ondorioa baizik, arrisku handiko inbertsio monopolistetan oinarritzen den sistema. Nazioarteko inbertsio-firmak eta munduko jenderik aberatsena are gehiago aberastea du helburu langile guztiei ahalik eta gutxien ordainduz. Telepizzak, horren menpean dagoen heinean, ezin du bestelakorik egin. Ezinezkoa da jokaera arduratsurik edukitzea eskala horretako negozioetan; ez dute horrelakorik sustatzeko akuilu edota presiorik.\nTelepizza eta Glovo sistema bereko atalak dira, baina enpresa-eredu desberdinekin jarduten dute. Telepizza bietatik arriskutsuena izan liteke. Zergatik? Berari buruz idaztea hain kitzikagarria ez den bitartean, geure bizitzetan eta ekonomian ondorioak izaten dituelako, ez besterik.\nTelepizzak ez du gutxieneko soldata ordaintzen desparekotasun maila historikoak sortu dituen finantza-sistema global baten parte delako. Sistemak egoera ahulean dauden enpresak hartu eta mozkinak maximizatzeko eta arimak birrintzeko makina efiziente bihurtzen ditu. Glovo eredu horrekin hasi zen, Telepizzak bizitza erdiko krisi moduko bat pairatu zuen, baina orain piztia bera dira. Bertako pizzeria batek Telepizzak baino zerbitzu motelagoa izan dezake, edo garestiagoa izan daiteke, baina askoz erantzukizun handiagoa dute bai beren langileekin bai gizartearekin. Alferrik da Telepizzari boikot egitea soldatak igo ditzaten. Bertan erosteari utzi beharko genioke eta horrelako negozioak behin betiko baztertu.\nKanal hauetan artxibatua: Prekarietatea | Gasteiz


eMandoak liluratuta – Sarean\nBy Jabi Zabala | 2003/09/21\nAipatu izan ditugu inoiz P2P programak, sarearen bidez internautek artxiboak trukatzeko erabiltzen dituztenak. Sarean filmak trukatzeko programarik arrakastatsuena eMule dugu, milaka internauta liluratuta dituena. Doakoa eta zentsuragaitza da mando elektroniko hau eta, gainera, badaki euskaraz.\nMusikaren truke librea dela eta, polemikaren erdian daude Kazaa, SoulSeek eta WinMX programak diskagintzaren industriak jarritako salaketengatik. Lehenengo biak dira, batez ere, musika bilatzeko eta azkar eskuratzeko erabiltzen direnak eta horregatik oldartu zaizkie disketxe handiak. Baina MP3 formatoaren ospea gora-behera, P2P sareetan ez da musika bakarrik trukatzen. Neurri handiko artxiboak eskuratzeko, filmak batik bat, internauta gehienen aukera eMule da.\neDonkey programaren bertsio hobetua da eMule, haren sarea erabiltzen du eta oinarrizko protokolo berak ditu. Asto elektronikoak baino karga gehiago hartzen zuenez electronic mule edo mando elektronikoa bataiatu zuten garatzaileek. Irudiak eta musika bilatzeko ere balio duen arren, abiadura ez da bere ezaugarria, bost Megabyteko abestiak bain askoz neurriz handiagoko filmak eta programa informatikoak trukatzeko pentsatuta dago eta erabiltzaileek pazientzia handia behar dute, film bat osorik eskuratzeko egunak behar izaten baitira.\nNormalean Divx formatoan trinkotutako luzemetraiak trukatu ohi dira, 700 Megabyteko CD arrunt batean sar daitezkeenak. Funtsean, DVD formatoan ateratako edozein film aurkituko dugu eMule sareetan. Filmoteka amaigabea osatzen dute, beraz, eMuleko sareetan dauden milaka artxiboek.\nBatzuetan, film estreinatu berrien kasuan, askotan lehia bizia izaten da internauten artean, estreinaldiak nork lehenago eskuragarri jarri. Noski, oraindik ez dira DVD formatoan argitaratu baina screener-ak eskura daitezke. Internauta horiek zinemara joaten dira bideokamara digital batekin, pantailatik zuzenean filma grabatu, ordenagailuan trinkotu eta besteek eskuratzeko moduan jarri eMule sareetan. Itxarotea axola ez bazaigu, hobe izango da DVDn atera arte itxarotea, orduan ere ordu gutxitako kontua izango da filma eskuragarri egotea.\nBaina film berriak ezezik klasikoak ere eskura daitezke eMuleren bidez, bideoklubetan aurkituko ez ditugun kultuzko filmak, film luzeak, laburrak, mutuak, koloredunak edo zuri-beltzezkoak, pornoa zein umeentzako marrazki bizidunezkoak… burura etor dakigukeen edozein film edo telesail aurki dezakegu eMuleko sareetan. Pornoa deskargatzeko erabiltzen dute askok eMule, bideoklubean hartzeko lotsaz direnak.\nSarearen antolaketari dagokionez, eMulen ez dago zerbitzari zentral bat, hori Napster-en ahulezia errepikatzea izango baitzen. Nahikoa izan zen epaile baten epazpena sistema hura behera botatzeko. Horregatik, eMuleren kasuan zerbitzariak asko dira eta oso aldakorrak. Aldiro konektatu eta deskonektatzen diren erabiltzaile batzuk dira trafikoa eta bilaketak koordinatzeko ardura dutenak.\neMule erabiltzeko ezinbestekoa izango zaigu banda zabaleko konexio etengabea izatea, ADSL arrunta nahikoa izango da edo kable bidezkoa. Ondoren, mandoa eskuratu behar dugu gure ordenagailuan ezartzeko. Bertsio ofiziala emule-project.net helbidean dago, baina eMule Plus bertsioak, funtsean programa bera izanik, itxura erakargarriagoa du. Azpimarratu behar da eMule software librea dela, kolektiboki garatutakoa eta guztiz doakoa. Horregatik, berau oinarri hartuta, eMule Plus izeneko mod edo bertsioa garatu dute beste batzuek. Programa erabiltzeko hainbat hizkuntzaren artean aukera daiteke, tartean euskara dela. Euskaratzea internauta euskaldun batek egin du, noski, hori izan baita berak proiektu kolektibo horri eginiko ekarpena.\nInterfaze hori hasieran ulertzeko zaila da, baina laster ohituko gara oinarrizko kontzeptuetara. Bidezko truke sistema bat da eMule, hau da, eskuratzeko eman ere egin behar da. Bere artxiboak besteei eskaini gabe inorenak eskuratu nahi dituenak nekez bilduko du film oso bat. Film, programa edo dena delako artxiboak, bakoitza zatitan banatzen du eMulek eta osatu ahal izateko zati guztiak eskuratu beharko ditugu.\nZatitzearen funtzioa bikoitza da: alde batetik konexioa etenez gero, ez ditugu galduko jaso ditugun zatiak eta, bestetik, ez dugu zertan film bat osorik beste erabiltzaile batengandik hartu. Zatiok bilatzen ditu programak eta bat hemendik hartu eta bestea handik hartuko du. Sarritan, guk oraindik osatu ez dugun film bateko zatiak gugandik hartzen ariko dira beste internautak. Konexioa etetea txarra da, zatiok eskuratzeko iladan geneukan lekua galduko baitugu. Makina etengabe piztuta edukiz gero, egunero film bat edo bi eskura daitezke ADSL arrunt baten bidez.\n← Dialer-en iruzurra Publizitate erauntsi elektronikoa →\n3 thoughts on “eMandoak liluratuta”\njalgi hadi ((i)) 2003/09/24\nOso ondo dago Emandoaren programa. Apurka apurka, gelditu barik ibiltzen da informazioa eskuraten, eta programak, kantak, diskoak, bideoak edo dena delakoak jeisten.\nBaina, zelan eskuratzen da jeitsitakoa.\nNon gordetzen du gure mandoak, ferian truke librean ekarritakoa.\nZelan aktibatu jeitsi dugun pelikula hori adibidez?\nEa ba. jetsitakoa nun gordetzen dizun ikusteko sartu preferentzietan eta bertan direktorioen sailean jartzen dizu artxibo tenporalen kokapena eta iada jetsitakoena.\nBestalde idatzitako informazioan esaten da ADSL-a beharrezkoa dela eta ez da egia. Nik 56Kbps-ko moden ziztrin batekin erabiltzen dut, ez doa abiadura handian, baña egun osoz piztua utzi ezkero jeisten ditu bere gauzak bai :P.\nBueno eta Emuleren inguruan sortutatko webgune bat aipatu nahi nuke amaitzeko, webgune hau http://www.aizkolari.tk da eta bertan pelikulei buruz ez, baña musikako diska osoei buruz itzegiten da.\nEuskaltzaindiaren hiztegi batua osorik sarean\ne-donkey edo e-mule erabiliz deskarga dezakezue gaur goizean bertan deskargatutako hiztegi osoa, html dokumentu batetan:


Roaming-aren amaiera: helburu bat? | Consumer\nRoaming-aren amaiera: helburu bat?\nEuropako Batzordeak pultsu bat mantendu du tarifa bateratuak dituen mugikorraren Europako merkatu baten sorrerari buruz\narabera: Asteazkena, 2013ko urtarrilaren 30a\nIrudia: Dan Brickley\nEuropako Batasuneko (EB) herritarrak arau bakar batetik datozen lege eta arauen bidez zuzentzen ditugu, helburu praktikoetarako denok egoera berean bizi daitezen eta eskubideen baliokidetasuna izan dezaten. Hala ere, Schengengo espazioko herrialdeek pertsonen eta merkantzien zirkulazio-askatasuna dute, baina ez datu eta uhinena. Europar batek bere herrialdeko mugak zeharkatzen dituenean, roaming izeneko gehigarri bat ordaindu behar izaten du, telefonotik edo gailutik Internetera sartzeko. Hori ez da gertatzen Estatu Batuetan eta Txinan, Ebk antzeztu nahi dituenetan. Koherentzia horren aurrean, Europako Batzordeak ahaleginak egiten ditu operadoreek Europako telekomunikazio-eremu bateratua sor dezaten, estatu kide guztientzat araututako tarifekin, baina oraingoz enpresek ez dute interesik. Artikulu honek telefonia mugikorraren merkatu bateratuaren abantailak aztertzen ditu, bai eta hori gauzatzeko zailtasunak ere.\nEuropar batek bere herrialdeko mugak zeharkatzen dituenean, aparteko bat ordaindu behar du telefonoz deitzeagatik\nHil honen hasieran, Joaquin Almunia Europako Batzordeko lehendakari eta lehendakariordeak esan zuen azaroaren 28an telekomunikazioen sektoreko ordezkariekin bilera batean telekomunikazioen sare europarra sortzea aipatu zela, lehentasunezko helburuetako bat. Handik gutxira, Europako telefonia-enpresen elkarteak, ETNOk, “modu zorrotzean” ukatzen zuen. Trukatze horrek agerian uzten ditu Europako Batzordearen eta operadoreen artean bizi diren tentsioak.\nRoaming-a hitzarmenen bidez ordeztea\nAlmuniako Kabineteak, Neelie Kroes lehendakariordearekin batera, Europarako Agenda Digital planaz arduratzen denak, epe ertainean Europako esparru komun bat lortu nahi du:roaming-ak ez du izateko arrazoirik. Asmoa da enpresen arteko akordioen ordez jartzeaEuropako herritar batek berea ez den herrialde batean erabiltzen duenean mugikorra, estatuko eta erkidegoko tarifen artean alderik ez badago.\nEgia esan, Europan enpresa handi gutxi batzuk daude herrialde bakoitzean filialak dituztenak\nJarrera horren alde hainbat argudio daude. Batetik, Europan, herrialde askotan filialak dituzten enpresa handi gutxi batzuk daude, eta horiek dira erreferentziazko operadore nazionalak. Hala, erabiltzailearen eskaria multinazional beraren bidez ase daiteke askotan (Telefónica, Orange, Vodafone, Deusche Telecom, Telecom Italia, etab.). eta beste batzuetan, konpainia handien arteko akordio baliokideak lor daitezke, erabiltzaileak herrialdez aldatzen direnean elkarrekiko zerbitzuak eskaintzeko moduan.\nZuzendaritza horren beste argudio bat merkataritza elektronikoaren gorakada da Europako espazioan. Telekomunikazioen Merkatuaren Batzordeak uste du on line merkataritza% 20 hazten dela Espainian urtean, eta erosketa asko Europako denda digitaletan egiten direla. Gainera, gero eta handiagoa da mugikorra erostean edo azken erabakia hartzean.\nBatzordeak uste du telefonia bateratuko merkatu batek 110.000 milioi euroko irabazia sor dezakeela\nHori dela eta, roaming-ek informazioa eta kontsumoa eskuratzeko eskubidea kentzen du, inhibitzailea delako. Prezioa nabarmen jaitsi da azken sei urteetan, baina gainbeheran dago, eta eragin negatibo handia du kontsumoan.\nKontuan izan behar da mugikorra oso baliagarria dela zerbitzu geolokalizatua bilatzeko atzerrian dagoenean, eta, gainera, gastu gehien egiten denean.\nBatzordearen ustez, telefonia bateratuko merkatu batean 110.000 milioi euroko irabaziak sor litezke ondasunak eta zerbitzuak kontsumitzeagatik, hau da, Ebko Bpgren% 0,8, Kroes presidenteordearen kabineteko datuen arabera. Milioi horiek orain ez dituzte gastatzen Europako turistak eta bidaiariak, tasak beldurrez Google Maps edo GPS nabigatzailea irekitzea eragozten dien roamingaren ondorioz, dendak, antzokiak, museoak eta abar bilatzeko.\nOperadoreentzako onura gutxi\nOperadoreek Bruselaren asmoei ematen dieten itxurazko erresistentziak, esku-sartzeak gehienbat, izateko arrazoi bat dauka. Roaming-a irabazi gehiago edo gutxiago duen negozio bat izateaz gain —zerbait eztabaidagarria—, merkatu bateratu batera iristeko inbertsio handiak egin beharko lirateke, eta, azkenean, etekin gutxi aterako lukete.\nEz dago argi tarifa bateratu batek erabilera-asimetriak konpentsatzen dituela Batasuneko herrialdeen artean, roaming-ak egiten duen bezala\nAtzerritik datu-sarera sartzen denean, kanpoko enpresa baten antenak erabiltzen dira, zerbitzu bat ematen duena eta, gero, erabiltzaileak telefono-kontratua duen enpresa nazionalari kobratuko diona. Horrek komunikazio-kostuak eta seinaleen kudeaketa ditu. Baina ez da gauza bera Malagan Espainiako antena batek denboraldi turistikoan egiten duen higadura, urte osoan Suedian beste bat duena baino. Roaming-a asimetria horiek konpentsatzen saiatzen da, eta ez dago argi tarifa bateratuak berdin lortzen duela.\nBestalde, roaming-ik gabeko Europan sortutako 110.000 milioi euro inguru on line saltokietara eta Google, Facebook edo Amazon bezalako enpresetara joango lirateke, baina ez operadoreetara, edukien merkatutik kanpo baitaude.\nTelefonia-merkatu bakarrerako azken zailtasuna kontinentean nagusi den desberdintasun teknologikoa da, 4G teknologiaren bidez hedatzen dena iparraldeko herrialde batzuetan, baina gehienetan ez dago eta garapen-abiadura desberdinekin. Merkatu bakarrak teknologikoki eguneratzeko aukera emango luke, enpresa askorentzat are inbertsio handiagoak egingo bailirateke.\nInternet-eu móviles-eu roaming Smartphone-a telekomunikazioak


Grande-Marlaska: "Ezker abertzaleak eginahalak egin behar ditu ongietorririk ez egoteko"\nBarne ministroaren esanetan, EH Bilduren eta Sorturen adierazpena "aurrerapauso ezberdin eta berri bat" izan da, baina ohartarazi du "gehiago" eman behar dituztela.\nGrande-Marlaska, gaur Diputatuen Kongresuan. Argazkia: EFE\nFernando Grande-Marlaska Espainiako Gobernuko Barne ministroak nabarmendu duenez, ezker abertzaleak "pausoak ematen" jarraitu behar du "ekintza konkretuak" eginez, eta ETAko presoei egiten zaizkien ongietorrien gaia aipatu du berbarako: "Ezker abertzaleak ongietorriak gaitzetsi behar ditu eta eginahalak egin gertatu ez daitezen".\nTVE Espainiako telebista publikoari kateari elkarrizketa eskaini dio ministroak, ETAren amaieraren 10. urtemugan eta EH Bilduk eta Sortuk biktimen inguruan adierazpena egin berritan.\n2011ko urriaren 20ari buruz esan du euskal herritarra dela bera, eta urte askoan Auzitegi Nazionalean aritu zela: "Erakunde terroristaren sarearen kontrako auzi ugari eraman ditut eta egun hartan agerian geratu zen Zuzenbide Estatuaren eta demokraziaren garaipena ETAk eragindako terrorearen gainetik".\nUrtemuga horren harira adierazpen instituzional bateratu bat adostu ez dela eta, ministroak honakoa adierazi du: "Azkenaldian, behin baino gehiagotan, terrorismoa eta biktimak erabiltzen ari da PP, eta oso garrantzitsua den zerbait ahazten ari da: demokrata guztien batasuna, terrorismoaren aurkako ituna, alegia".\nEH Bilduk eta Sortuk urriaren 18an egindako adierazpenaz, bestalde, azpimarratu du "aurrerapauso ezberdin eta berri bat" dela "biktimen mina aitortzea, hau guztia inoiz ere gertatu behar ez zela esatea eta min hori arintzeko eskura duten guztia egingo duela esatea". Dena dela, erantsi du ezker abertzaleak "pauso gehiago" eman behar dituela.\nPresoei egindako ongietorriak saihesteko "lege eremu bat" lantzen ari direla iragarri du, baina ezker abertzaleak eman beharreko pausoen artean horren ingurukoa badela aditzera eman du: "Ongietorriak gaitzetsi behar dituzte eta eginahalak egin gertatu ez daitezen".\nHalaber, onartu du azken urteetan asko gutxitu direla "demokrata batentzat erabat gaitzesgarriak diren ekitaldi horiek".


Limeyrat - Wikipedia, entziklopedia askea.\nBrouchaud, Ajat, Fossemagne, Montagnac-d'Auberoche eta Bassillac et Auberoche (en)\n444 (2018ko urtarrilaren 1a)\n214 (%48.2) 231 (%52)\nLimeyrat (frantsesez eta ofizialki: Limeyrat) Okzitaniako udalerri bat da. Administratiboki Frantziako Dordoina departamenduan dago, Akitania Berria eskualdean. 2013an 462 biztanle zituen.\n2007an Limeyrat udalerrian erroldatutako biztanleak 447 ziren. Familiak 182 ziren, horien artean 44 pertsona bakarrekoak ziren (16 bakarrik bizi ziren gizonak eta 28 bakarrik bizi ziren emakumeak), 61 seme-alabarik gabeko familiak ziren, 57 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 242 etxebizitza zeuden, 178 familiaren etxebizitza nagusia ziren, 47 bigarren erresidentzia ziren eta 17 hutsik zeuden. 234 etxeak ziren eta 6 apartamentuak ziren. 178 etxebizitza nagusietatik 126 bere jabearen bizilekua ziren, 50 alokairuan okupaturik zeuden eta 3 doan lagata zeuden; 4 etxek bi gela zituzten, 38 etxek hiru zituzten, 54 etxek lau zituzten eta 82 etxek bost zituzten. 129 etxek euren parking plaza propioa zuten azpian. 87 etxetan ibilgailu bat zegoen eta 73 etxetan bat baino gehiago zituzten.\nLimeyrat udalerriko biztanleria-piramidea 2009an .\n2007an lan egiteko adina zuten pertsonak 271 ziren, horien artean 204 aktiboak ziren eta 67 inaktiboak ziren. 204 pertsona aktiboetatik 176 lanean zeuden (101 gizon eta 75 emakume) eta 28 langabezian zeuden (13 gizon eta 15 emakume). 67 pertsona inaktiboetatik 28 erretiraturik zeuden, 11 ikasten zeuden eta 28 "bestelako inaktibo" gisa sailkaturik zeuden.\n2009an Limeyrat udalerrian 180 unitate fiskal zeuden, 449 pertsonek osaturik. Pertsona bakoitzeko diru-sarrera fiskalaren mediana urteko 14.792 euro zen.\n2007an zeuden 19 komertzioetatik, 3 erauzte enpresak ziren, 1 janari enpresa zen, 1 bestelako produktu industrialen fabrikazioko enpresa zen, 6 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen, 1 finantziazio enpresa zen eta 4 zerbitzu enpresak ziren.\n2009an zeuden norbanakoentzako 7 zerbitzu publikoetatik, 1 margolaria zen, 1 zurgina, 3 iturginak, 1 eraikuntza enpresa eta 1 jatetxe.\n2000. urtean Limeyrat udalerrian 11 nekazaritza-ustiategi zeuden, 400 hektarea erabiltzen.\nAjat (2,8 km)\nSaint-Antoine-d'Auberoche (3,6 km)\nMontagnac-d'Auberoche (3,6 km)\nFossemagne (3,8 km)\nBrouchaud (5,2 km)\nBlis-et-Born (6,3 km)\nGabillou (6,6 km)\nThenon (7,3 km)\nLa Boissière-d'Ans (7,6 km)\nMilhac-d'Auberoche (7,6 km)\nCubjac (7,6 km)\nLe Change (7,9 km)\nBNF: 15251888x (data)\nOrriaren azken aldaketa: 16 urria 2021, 01:50.


Berniza Erraza, Argi eta garbi Ohiko Sormen C5700 HS 1.5 L\nBerniza Erraza, Argi eta garbi Ohiko Sormen C5700 HS, erabiltzeko prest aplikazio eta super simple, perfektua extensibility. Bateragarria ur-oinarritutako da, eta disolbatzaile-oinarritutako.\n28,90 €zerga barne.\n33,50 €zerga barne.\nOrdena aurretik 46 ordu eta 14 minutu eta jaso ezazu artean Wed 19 eta Fri 21 batera DHL / UPS - America\nZati azken teknologiak garatu Ohiko Sormen, Erraza, Argi eta garbi C5700, HS liluragarria, ideal lan azkar eta erraz gabe edozein arazo tekniko aldatzeko zure eskaera.\nNahasketa: 2 zati berniza parte 1 katalizatzaile\nEdukia: Barne 1L berniza C5700 + 1/2L katalizatzaile\nSatin Berniza Ohiko Sormen C600...\nSustatzailea Atxikidura 2K S2000...


Pentsiodunen mugimenduaren I. bizikleta martxa Bilbon\nUdaletxea, Bilbo | Bakarrizketa\nEuskal Herriko Pentsiodunen Mugimenduak I. Bizikleta Martxa abiatu zuen ekainaren 13an, eta hilaren 25era arte luzatuko da, Euskal Herriko hainbat txokotan barrena ibiliko direlarik. Ekainaren 17an, ostirala, iritsiko dira Bilbora. 1080 euroko gutxieneko pentsioa, zerbitzu publikoen defentsa eta zaintza lanak partekatzea aldarrikatuko dute, besteak beste. Hurrengo egunean ere Bilbotik abiatuko da etapa, helmuga Amurrio izango duelarik.\nPentsiodunen mugimenduaren I. bizikleta martxa Bilbon Udaletxea\nEuskal Herriko Pentsiodunen Mugimenduak I. Bizikleta Martxa abiatu zuen ekainaren 13an, eta hilaren 25era arte luzatuko da, Euskal Herriko hainbat txokotan barrena ibiliko direlarik.\nEkainaren 17an, ostirala, iritsiko dira Bilbora. 1080 euroko gutxieneko pentsioa, zerbitzu publikoen defentsa eta zaintza lanak partekatzea aldarrikatuko dute, besteak beste.\nHurrengo egunean ere Bilbotik abiatuko da etapa, helmuga Amurrio izango duelarik.\nAZET-en 2. urteurrena\nAlde Zaharra eta Bilbo Zaharra, Bilbo\nBi urte bete ditu AZET Etxebizitza Sindikatuak, eta egitarau berezia prestatu dute ekainaren 17rako eta 18rako: Ekainak 17, ostirala, Santiago plazan 19:00 Mahai-ingurua: Bilbo eskaparate-hiria: Hiri kapitalistaren eraikuntza eta erresistentziak. Ekaitz Cancela, Jule Goikoetxea eta AZET. (Izena emateko: bzmemoria@gmail.com) Jarraian: Kalejira. Ekainak 18, larunbata, Bilbo Zaharreko plazan 11:00-13:00 Bisita historikoa. Bilbo Zaharra, un barrio en movimiento (Bilbo zaharra, mugimenduan dagoen auzoa). Bilbo Zaharreko Memoria Taldearen eskutik. 14:30 Bazkaria. Tiketak Jade jatetxean (Somera), Xaken eta Mehatzarin (Bilbo Zaharra). Prezioak: 3 euro/8 euro. Bazkalostean: Bingo musikatua. 20:00 Acido Folklorico taldearen kontzertua 21:15 Ekitaldi politikoa 21:30 DJ Fabulos (Reggae/Dancehall/Afrobeat)\nAZET-en 2. urteurrena Alde Zaharra eta Bilbo Zaharra\nBi urte bete ditu AZET Etxebizitza Sindikatuak, eta egitarau berezia prestatu dute ekainaren 17rako eta 18rako:\nEkainak 17, ostirala, Santiago plazan\n19:00 Mahai-ingurua: Bilbo eskaparate-hiria: Hiri kapitalistaren eraikuntza eta erresistentziak. Ekaitz Cancela, Jule Goikoetxea eta AZET. (Izena emateko: bzmemoria@gmail.com)\nEkainak 18, larunbata, Bilbo Zaharreko plazan\n11:00-13:00 Bisita historikoa. Bilbo Zaharra, un barrio en movimiento (Bilbo zaharra, mugimenduan dagoen auzoa). Bilbo Zaharreko Memoria Taldearen eskutik.\n14:30 Bazkaria. Tiketak Jade jatetxean (Somera), Xaken eta Mehatzarin (Bilbo Zaharra). Prezioak: 3 euro/8 euro.\nBazkalostean: Bingo musikatua.\n20:00 Acido Folklorico taldearen kontzertua\n21:15 Ekitaldi politikoa\n21:30 DJ Fabulos (Reggae/Dancehall/Afrobeat)


Larrialdi eta Emergentzietako XXIII. Jardunaldiak egingo dira Armeria Eskolan - etakitto.eus\nLarrialdi eta Emergentzietako XXIII. Jardunaldiak egingo dira Armeria Eskolan\nUrgentzia eta Larrialdietako Espainiako Medikuntza Elkarteak (SEMES Euskadi–EKALME) urtero antolatzen dituen Larrialdi eta Emergentzietako XXIII. Jardunaldiak Eibarren, Armeria Eskolan izango dira eguenean, San Andres bezperan. Gaur goizean eman dute horren berri Miguel de los Toyos alkateak, Idoia Sarasketa Gizartekintza saileko zinegotziak, Patxi Ezponda EKALMEko presidenteak eta Iñaki Paredes jardunaldiaren antolatzaile nagusiak. “Garai seguruak” izenburuari jarraituta antolatu duten egitarauak egun osoa beteko du, goizeko 09:00etan hasi eta 20:00ak arte.\nEgun osoan zehar, Euskadiko urgentzietako eta larrialdietako langileek beraien lanari buruz jardungo dute berbetan eta, antolatzaileen berbetan, “jardunaldiei esker, parte hartzen dutenek beste profesional batzuen esperientziak entzuteko aukera izango dute eta hori aberasgarria da beti. Hitzaldiez gain tailerrak egingo dira eta, besteak beste, 20 proiektu zientifiko baino gehiago aurkeztuko dira”. Lehen hitzaldia Joaquín Ríos Sanbernardo, Bartzelonako Larrialdi Zerbitzuetako lurralde arduradunak emango du. Esan dutenez, iazko abuztuan Ramblasen gertatutako atentatuaren ondorengo egoera zuzendu eta koordinatu behar izan zuen eta esperientzia horri buruz berba egingo du. Goizean zehar bost mahai-inguru egingo dituzte eta arratsaldean izango dira tailerrak, sari banaketa, ahozko komunikazioak eta EKALMEren urteroko biltzarra, besteak beste. Jardunaldiak antolatzen 60 bat lagunek jardun dute beharrean eta internet bidez 225 lagunek parte hartzeko izena eman dute. Hala ere, egunean bertan ere izena eman daitekeenez, 275 partehartzailera ailegatzea espero da.\n« San Andres egunerako egitarau berezia antolatu du Jaixak Herrixak Herrixandakok Txaltxa Zelaiko merkadilloa Toribio Etxebarrian zabaldu dute gaur »


Kurtso hasieran, autogestioa | Borroka Garaia da!\nKurtso hasieran, autogestioa\nIruñeko auzo aberats batean, etxe abandonatu baten teilatua zulatzen hasia da. Okupazio mugimenduko gazte batzuk eta kalean bizi ziren etxegabeko batzuk bertan bizi dira elkarrekin, eta etxea konpontzen ari dira. Elkarlana eta elkarbizitza aurrera doaz, arduratze aktiboaz eta elkartasunez. Etxe Ikusezina deitu duten horretan ematen den bi munduren loturak, gizarte zerbitzu eta abarren asistentzialismoa eta ondoriozko mailakatze soziala gainditu lezake.\nHandik ez oso urrun, alde zaharrean, Marques de Rozalejo jauregiko ateak irekitzen dira auzoari eta hiriari gaztetxe berrira ongietorria emateko. Gaztetxe okupatu, hau da, gune aske batean garatu daitekeenak, hiritar umetuak nahiago dituen sistemaren neurrira diseinatutako instituzioetatik, bihotz onez bada ere, gazteriari eta auzoari eskain dakiokeen espazio sasiautogestionatu eredu oro gainditzen du. Atzeko hamarkadei begira, nik uste garbia dela gaztetxerik gabe Euskal Herria desberdina izango zela. Edo alderantziz, beste toki batzuen igualagoa, igualegia.\nBi proiektuak dira legez kanpokoak, eta horrela behar dute izan beren izaera ez galtzeko. Biak daude momentu honetan arriskuan. Babestea merezi du.\n← Después de 88 días en huelga hambre, presos mapuche podrían dejar de ingerir líquido\nPor la independencia, ahora es el momento de la desobediencia →


Eztabaidatzeko aukerarik gabe eskolaldi jarraitua inposatu zaiela eta eredu jarraituak ikasleek segidan ordu gehiegi sartzea, bizikidetza apurtzea eta ikasleen arteko arrakala areagotzea dakarrela salatu du hainbat gurasok, kontatu genuenez. Egun berean jaso dugu beste guraso baten erantzuna, eskolaldi jarraitua duten ikastetxeek oso positiboki baloratu dutela eta absentismoa eta gatazkak gutxitzen direla azpimarratuz.\nIruñeko guraso honek gogoratu du Nafarroan duela 14 urtetik dagoela ezarria jardunaldi jarraitua hainbat eskolatan, gaur egun ikastetxe publikoen %55ean dagoela ezarria eta inon ez dela atzera egiterik proposatu: “Aldiz, balorazio oso positiboak jasotzen ditu eskolaz eskola guraso, ikasle eta familiengandik. Gainera, behar gehien dituzten familia asko dauden ikastetxeetan baloratu da hobekien, eskola ghettizatuetan adibidez”. Nafarroako ereduaren berezitasuna arrakastaren parte dela uste du, arratsaldetan eskolaz kanpoko ekintzak eskaintzen direlako doan ikastetxean bertan, lehenago atera ezin duten ikasleentzat.\nBere hitzetan, ez da inposaturiko eredua, ikastetxeko irakasle klaustroaren %60ak eta Eskola Kontseiluko %65ak babestu behar duelako aldaketa lehenik, eta ondoren guraso errolda guztiaren %60ak baino gehiagok eman behar duelako ordutegi aldaketaren aldeko botoa, proposamena aurrera ateratzeko.\nKataluniako Generalitateak jardunaldi jarraitua duten eskoletan egindako pilotajea aipatu digu, pilotajearen ondorio nagusiak direlako ikasleen absentismoa jaisten dela (arratsaldez ez zirelako eskolara joaten) eta eskola gatazkak gutxitzen direla, “eguerdiko bi orduko tartea kentzeari edo haurrak soilik goizez lasaiago aritzeari lotuta uler daitekeena”.\n8-9 ordu eskolan\n“Bada joera bat azkenaldian, kritikatzen duena biharko langile diren gaurko haurrak instituzio batean 8-9 orduz edukitzea dela etorkizunean 8-9 orduz lanean aritzera ohitzeko bidea, euren bizitza, zaintza edo lan-baldintza eskubideen alde ez borrokatzera eramango dituena. Aipatzekoa da baita ere Tonucci bezalako pedagogo garrantzitsuak haurrek arratsaldea eta familia orduak berreskuratzearen alde mintzatzen ari direla”.\nZalantza barik, eztabaida mahai gainean da, zertzelada hauetatik harago eredu baten eta bestearen ondorioak sakon aztertzea merezi duena.\nKanal hauetan artxibatua: Hezkuntza | Nafarroa